estadioen ahoskatzea: nola ahoskatu estadio Espainiera, Euskaran\nNola ahoskatu estadio\nestadioen ahoskatzea hemen Espainiera [es]\nestadion ahoskera Ahoskatu duenak: marins (Espainia, Gizonezkoa)\nestadion ahoskera Ahoskatu duenak: BrujaCarter (Espainia, Emakumezkoa)\nestadion ahoskera Ahoskatu duenak: Malvarez (Espainia, Gizonezkoa)\nestadion ahoskera Ahoskatu duenak: tica (Costa Rica, Emakumezkoa)\nHobetu dezakezu? Zure ahoskatzea desberdina da? Ahoskatu estadio Espainieran\nPartekatu estadio-ren ahoskera Espainieran:\nestadio adibidea esaldi batean\ncorro en el estadio\ncorro en el estadion ahoskera Ahoskatu duenak: Covarrubias (Espainia, Gizonezkoa)\nSe decretó el cierre del estadio\nSe decretó el cierre del estadion ahoskera Ahoskatu duenak: mindinthefridge (Espainia, Gizonezkoa)\nestadioen ahoskatzea hemen Euskara [eu]\nestadion ahoskera Ahoskatu duenak: jontol (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu estadio Euskaran\nPartekatu estadio-ren ahoskera Euskaran:\nestadio oraindik ez dago ahoskatua:\nGrabatu estadio estadio [gl] Ba al dakizu estadio ahoskatzen?\nAusazko hitza: resarcido, chorizo, amor, caballo, mujer\nEskatu ahoskera berri bat Ahoskatzea hemen: Espainiera Euskara Galiziera


Jeffrey Epstein: sexu-esklabotza, aberatsak, boterea, xantaia eta... Mossaden beso luzea\nAbuztuaren 10ean New Yorkeko Metropolitan espetxean hilda azaldu zen Jeffrey Epstein 66 urteko finantzari aberatsa, ingelesez sex trafficking delitua –emakume esklaboen trafikoa– egiteagatik bigarrenez epaitu behar zutena. Epaileak suizidiotzat jo du heriotza, hilketatzat Epsteinen abokatuek. Konspiranoiko hutsak ote dira Epstein betiko mutu nahi zuten asko zirela diotenak? Bere heriotzak oroitarazten du orain dela 27 urte Robert Maxwelli gertatutakoa.\nEzkerretik hasita, Donald Trump, Ivanka Trump, Jeffrey Epstein eta Ghislaine Maxwell, hondoa jota hil berri den negozio-gizonaren garai arrakastatsuetako festa batean.\nDirua –baina diru asko–, sexua, boteretsuen ustelkeria, zerbitzu sekretuak eta hilketa gutxi baina apartak biltzen dituen intrigazko kontakizuna nahi? Ez duzu liburukote bati haginka ekin beharrik: irakurri ingelesezko Wikipedian Jeffrey Epstein sarrera, ondoren Ghislaine Maxwell eta bukatzeko Robert Maxwell. Hona laburpena, atzekoz aurrera.\n1991eko azaroan Kanariar uharteetan itota hil zen –hala ebatzi zuen polizia espainiarrak– Robert Maxwell, prentsa britainiarraren jabe handietakoa eta bi legealditan parlamentari laborista izana, 68 urterekin. 1923an Txekoslovakiako familia judu batean sortua, 1940an Holokaustotik ihes egin eta atzerriko armada txekoslovakiarrean borrokatu zen estreina, gero frontean armada britainiarrean jarraitzeko: kapitain graduarekin amaitu zuen II. Mundu Gerra.\nBi urtez zerbitzu sekretu britainiarren interprete lanetan aritu zen Berlin okupatuan, bere harreman sarea josiz Erdi Europan ari ziren KGBko agenteen artean, aldi berean Israel estatu berriaren agintariei lagunduz. Armada utzirik, edizio eta prentsaren munduan barnatu zen, Springer Verlag argitaletxe zientifiko alemanaren banaketa hartuta Ingalaterra eta AEBetarako.\n1989ko ekitaldi batean ezkerrean Donald Trump orduan gaztea eta eskuinean Robert Maxwell.\n1964ko hauteskundeetan Alderdi Laboristarekin aurkeztu eta parlamentari postua lortuko zuen, 1970a arte edukiko zuena. Laster iritsiko zen Maxwell Communications Corporation holdingaren sorrera eta hortik egin zen Mirror prentsa taldearen jabe: sei egunkari, tartean The Mirror ospetsua. Hedabide handien ugazaba posiziotik muturra sartu zuen futbol kluben munduan eta harremanak josten jarraitu zuen munduko agintarien artean, izan François Mitterrand presidente frantsesarekin edo Errumaniako Nicolai Ceaucescurekin.\nBeti Israelgo lagunei lotua, 1986an Maxwellek Tel Aviveko gobernuari diskretuki jakinarazi zion Mordechai Vanunu ingeniari nuklearrak bere egunkarietako bati azaldu zizkiola ordura arte sekretua zen Dimonako erreaktore atomikoaren xehetasun garrantzitsuak. Erreportajea argitaratuko zen, bai, baina aurretik zerbitzu sekretu israeldarrek engainatuta –espia emakumezko eder bat tartean, Cheryl Bentov– Erromaraino eraman, bahitu eta Israelen espetxeratzea lortuta.\nMordechai Vamunu ingeniari nuklearra: zerbitzu sekretuek 1986an Erroman bahitu eta Israelera eraman eta espetxeratu zuten.\nRobert Maxwell 1991n hil zenean, “espainolek autopsia txapuzero bat egin zuten”, idatzi berri du garai hartan Kanarietan ibili zen Jacques-Marie Bourget kazetari frantses beteranoak. “Urtebete beranduago lortu nuen eskuratzea Maxwelli egindako bigarren autopsia, Tel Aviven Shin Bet kontraespioitza zerbitzuak egin ziona eta oso bestelako musika zeukan: aseguru-etxeek behartuta kasurako izendatu zuten forentse britainiarrak garbi adierazi zuen Maxwell asesinatu egin zutela, gorpuak kolpe eta ziztaden markak zeuzkala”.\n1991ean Robert Maxwell itsasora erortzen ikusi zuen yateak alabaren izena zeraman.\nOrdurako Maxwell kiebra jotzeko puntuan zegoen eta zorrei aurre egiteko dirua lapurtu behar izan zuela bere konpainien enplegatuen pentsio funtsetatik eta dirua itzuli ahal izateko, dio Bourgetek, egindako faboreak kobratzera jo zuen bai israeldarrengana eta bai errusiarrengana.\nMaxwellek Kanarietan bere burua bota ote zuen putzura ala –Bourgetek eta beste batzuk uste duten moduan– CIAk eta Mossadek erabaki zuten arriskutsu bihurtzen ari zitzaien adiskidea kalitzea?\nKontua da Maxwell kareletik uretara erortzen ikusi zuen itsasontziak izena zuela Lady Ghislaine, jauntxoaren alaba maiteenaren omenez eta Ghislaine Maxwell izan dela... Jeffrey Epsteinen andregaia eta hurbileneko laguntzailea, honek sexu-esklabotzat erabilitako nesketako batzuek salatu dutenez.\n64 urterekin hil berri den Jeffrey Edward Epstein ere familia judu bateko semea zen. Gaztetan matematika irakasle hasi ostean, banka eta finantzetara egin zuen jauzi. 1976an hartu zuten Bear Stearns inbertsio banku mitikoan: mitikoa, 2008ko krisi handian eroritako sonatuenetakoa izango zelako. Baina hori askoz geroago gertatuko zen. Tartean, Epstein bilakatu zen finantzetako izar eta azti, 1981ean bere kontura jarri eta IAG Intercontinental Assests Group sortuta, porrot egindako enpresei dirua ateratzen berezituta.\nBere bezeroetako bat izan zen Adnan Khaxoggi enpresaburu saudia, arma trafikoan aberastua eta garai haietako eskandalu handietakoa izan zen Iran-Contra aferan sartuta ibili zena, AEBetako armak bai Nikaraguako kontra-iraultzaileei eta bai iraniarrei salduz, Israel tarteko.\nEpsteinek bere inguruan esana zuen inteligentzia zerbitzuetan ere ari zela, erakutsiz pasaporte austriar bat gezurrezko izen bat eta jabearen bizilekutzat Saudi Arabia zeramatzana. Pasaporte hori poliziak aurkitu dio aurtengo uztailean bigarrenez atxilotu eta etxea miatu diotenean. Baina Epsteinek haizea alde izan du urte luzez.\nFinantzari espekulatzaile arrakastatsua izan zen, ez beti bere bezeroei zerbitzurik onena egin zielako baizik eta espekulazioan gertatzen diren istripuetatik –tartean Ponzi ereduko iruzurretatik– beti onik irteten zelako. Inbertsio funtsen munduan izena egina zuen, bezero eta sozioen artean zeuzkan jende boteretsuak, hala nola Ehud Barak Israelgo lehen ministro ohia. Baina justu 2007-2008ko krisitzarraren bezperetan lainotu zen Epsteinen izarra.\n2005eko salaketa batetik abiatuta, poliziak bildu zituen Epstein neskato gazte eta adin gabeen predatzailea zela erakusten zuten dozenaka lekukotasun eta kriminalak berak grabatu arazitako argazki eta bideoak ere bai. Epailearekin 11 hilabeteko espetxealdia negoziatu zuen... bere jauregian eta bizimodu oparoari uko egin barik bete zuena, inpunitateak ematen duen harrokeriaz.\nAuzitegian frogatzat aurkeztutako argazkian, erdian Virginia Giuffre (gaur egun Roberts) Epstein salatu zutenentako bat bera sexu trafikoan erabili izanagatik. Ezkerrean Ingalaterrako Andrew printzea eta eskuinetan Ghislaine Maxwell.\nBaina emakume gehiagoren salaketek jarraitu zuten bata bestearen ondotik... 2019ko uztailaren 6an Epstein berriro atxilotu zuten arten.\nWikipediak ondo dokumentatuta dioenez, Epsteinek bere eraikinetako puntu askotan zeuzkan jarrita kamerak, antza denez adin txikiko neskekin jende famatuak egiten zituztenak grabatu eta gero xantaia egin ahal izateko: poliziek CD pila batean aurkitu zituzten irudiok, ondo sailkatuta. Jende gehiegi Epstein desagerrarazteko irrikaz. Espetxean lehen erasoa jasan edo suizidio ahalegina eginda, bost egun geroago hil zen, bakarrik ziegan, espetxearen kamerak deskonektatuta eta funtzionarioak lotan zeudela.\nInork ez du ikusi geroztik Ghislaine Maxwell, Robert Maxwellen alaba, Jeffrey Epsteinen andregai izana, herensugeari neskatxa gazte eta adin gabeak zerbitzatzen zizkiona.\nKanal hauetan artxibatua: Ustelkeria | AEB | Israel


Koronabirusaren aurkako elikagaiak - Diario de Noticias de Alava\nKoronabirusaren aurkako elikagaiak\nUPV/EHU dieta mediterraneoak koronabirusari aurre egiteko dituen onurez ikertzen ari da\neunate f. domínguez 08.04.2021 | 00:59\nBarazki batzuk Gasteizko merkatu batean.\nDieta mediterraneoak ezaugarri osasungarriak ditu, gaixotasun metabolikoei eta kardiobaskularrei aurre egiten dietenak. Hala ere, komeni al da dieta hori koronabirusaren birusari aurre egiteko ere? Hain zuzen ere, horixe da Euskal Herriko Unibertsitateko (UPV/EHU) zenbait ikertzailek eta IMDEAko ikertzailek aztertu dutena.\nHain zuzen ere, Alfredo Martinez eta Iñaki Milton ikertzaileek eta Maria Puy Portillo eta Laura Isabel Arellano ikertzaileek aztertu dute sistema immunologikoari zer onura ekar diezaiokeen ongi elikatzeak, koronabirusari berari aurre egiteko. Unibertsitateko atarian argitaratutako eta The Conversationek idatzitako ikerketa hau hizpide duten artikuluan diotenez, iaz eta 2021eko lau hilabete hauetan, asko ikertzen ari dira koronabirusari eta hori prebenitu dezaketen faktoreei buruz. Hala ere, kexu dira azterlan gutxi egin direla gaixotasun horri buruzko eredu dietetiko espezifikoak izan ditzaketen onurak aztertzeko. Bertan diotenez, "dieta mediterraneo deitutakoaren kasuan, aski ezagunak dira gaixotasun metabolikoetan eta kardiobaskularretan dituen propietate onuragarriak. Hala ere, gomendagarria al litzateke Covi-19rako ere?", galdetu eta erantzuten dute: "Dieta mediterraneoa eredu dietetiko osasungarrienetako bat da. Honako bereizgarri hauek ditu: landare jatorriko elikagai ugari kontsumitzen da (barazkiak, frutak, lekaleak eta fruitu lehorrak), oliba olioa da gantz iturri nagusia eta esnea, esnekiak, arraina eta haragi zuria neurrian har-tzen dira. Elikagai horiek jateak gantz-azido monoasegabeak eta poliasegabeak ematen ditu, bai eta beste konposatu bioaktibo batzuk ere; tartean, polifenolak, zeinak landare jatorriko elikagaietan egoten diren". Horri dagokionez, gainera-tzen dute azterlan askotan nabarmentzen direla dieta horren onurak, eta elikagai horien kontsumoak ere nabarmen lagun dezakeela koronabirusa hobeto gainditzen. "Bestalde, diotenez, bereziki dieta mediterraneoko elikagaietan dauden nutrienteek (esaterako, ?-3 gantz-azidoak, polifenolak eta D bitamina) eran-tzun immunea hobetzen dute biriketako infekzioetan. Efektu hori interesgarria litzateke Covid-19aren kasuan ere, lagunduko lukeelako, batetik, kutsatzea eragozten edo zailtzen eta, bestetik, erantzun immunitarioa hobetzen, jada kutsatu baldin bagara", azaldu dute artikulu horretan. "Horri gehitu beharko genioke Covid-19a harrapatzen dutenen klinikak pronostiko okerragoa duela (patologiaren larritasuna) azpiko patologiak baldin badaude. Obesitatea edo diabetesa dutenen kasua da hori: bi gaitz horiek bereizgarri dute intentsitate txikiko egoera inflamatorio kronikoa, zeina Covid-19agatiko heriotza tasa handiagoarekin erlazionatu den", gaineratu dute.\nIldo horretatik jarraituz, azaldu dute "gaixotasun kardiobaskularrak dituztenen artean heriotza tasa handiagoa dela gaixotasuna harrapa-tzen badute. Hain zuzen ere, covid-19aren konplikazioetako bat plaketa agregazioaren areagotzea da, eta horrek konplikazio tronbotikoak eragin ditzake".\nPrebentzioa "Hori horrela izanik, dieta mediterraneoa erreferentziako eredu dietetikoa izan da aspalditik gaixotasun kronikoak eta metabolikoak prebenitzeko eta tratatzeko. Dieta mediterraneoak oraindik ere prebalentzia handia duten patologia horietarako dituen onurak kontuan hartuta, gomendatzeko moduko dieta izango litzakete Covid-19aren kasuan ere", azpimarratu dute.\nHorregatik guztiagatik, ikerlari horiek ondorioztatu dute nahikoa ebidentzia dagoela dieta mediterraneoa elikadura positibo eta gomendagarritzat jotzeko, koronabirusaren aurka borrokatzeko. Horrez gain, beste gaixotasun kroniko inflamatorioetatik babesten dutela ere gaineratu dute. "Nolanahi ere, higieneko eta urruntze sozialeko neurriak betetzea da, oraindik ere, gaixotasuna harrapatzeko arriskua gutxitzeko neurri eraginkorrena", ondorioztatu dute.\nIkerketa. Dieta mediterraneoak ezaugarri osasungarriak ditu, gaixotasun metabolikoei eta kardiobaskularrei aurre egiten dietenak. Hala ere, komeni al da dieta hori koronabirusaren birusari aurre egiteko ere? Hain zuzen ere, horixe da Euskal Herriko Unibertsitateko (UPV/EHU) zenbait ikertzailek eta IMDEAko ikertzailek aztertu dutena. Hain zuzen ere, Alfredo Martinez eta Iñaki Milton iker-tzaileek eta Maria Puy Portillo eta Laura Isabel Arellano iker-tzaileek aztertu dute sistema immunologikoari zer onura ekar diezaiokeen ongi elikatzeak, koronabirusari berari aurre egiteko. Unibertsitateko atarian argitaratutako eta The Conversationek idatzitako ikerketa hau hizpide duten artikuluan diotenez, iaz eta 2021eko lau hilabete hauetan, asko ikertzen ari dira koronabirusari eta hori prebenitu dezaketen faktoreei buruz.\n"Dieta mediterraneoa, erreferentzia"\n"Dieta mediterraneoa erreferentziako eredu dietetikoa izan da aspalditik gaixotasun kronikoak eta metabolikoak prebenitzeko eta tratatzeko. Dieta mediterraneoak oraindik ere prebalentzia handia duten patologia horietarako dituen onurak kontuan hartuta, gomendatzeko moduko dieta izango litzakete Covid-19aren kasuan ere"\nElektrizitate-prezio lehiakorrenen aurreikuspenen bila.


Oñati, ur barik - Oñati - Goiena.eus\nOñati, ur barik\nLeire Kortabarria 2004-01-23 11:12\nUr horniketa etenda geldituko da gaur Oñatin. Izan ere, leku batzuetan ez dute dagoeneko urik. Urkulutik doan hodi nagusi bat hondatu egin da, eta hori konpondu arte, ez da ur zerbitzurik egongo inon ere.\nEz etxe, ez denda, ez taberna\ninon ez da ur zerbitzurik egongo gaur herrian, harik eta urtegitik datorren hodia konpondu arte. Udalak esan duenez, konponketa lanok konplikatuak dira, eta ez dakigu zenbat iraungo duten: berdin izan daitezke lau ordu, zein zortzi.\nHodietan geratzen zena\nGoiz partean, txorrota ireki eta oraindik bazegoen ura Oñatin: izan ere, hoditerian geratzen zen ura zen hori. Bilduta zegoena gastatzen joan den neurrian sumatu dute herritarrek arazoren bat zegoela.\nOrain, Udala ahalik eta leku guztietara abisatzen ari da, arazoaren berri emateko.


garajea - Granada (Realejo)\nitsatsita - Las Gabias (Híjar)\npisu - Granada (La Chana)\npisu - Granada (Cerrillo de maracena)\nHiri-lurra - Las Gabias (CAMPO DE GOLF)\nLursaila - Las Gabias (CAMPO DE GOLF)\npisu - Granada (San Ildefonso)\natico-a - La Zubia (Entrada)\npisu - Granada (Zaidin)\nitsatsita - Gojar (CASA GRANDE)\npisu - Granada (Arabial)\natico-a - Granada (Alcampo)\npisu - Granada (Facultad de ciencias)\npisu - Granada (Pedro antonio de alarcon)\npisu - Granada (Camino de ronda)\npisu - Granada (Fontiveros)\nitsatsita - Atarfe\ntxaleta - Albolote (Pantano de cubillas)\nitsatsita - Cajar (Via del tranvia)\npisu - Granada (Palacio de deportes)\ntxaleta - Ogijares (Loma linda)\nPAG 53/58 - TOTAL 686 Jabetzak\nSalmenta 382.000 €\nTipo Duplexa zapaltzen du - Granada (Albaycin) , Eraikitako azalera 160m2, 3 Gelak, 3 bainugelak.\netxea - Granada (Albaycin) , Eraikitako azalera 382m2, 7 Gelak, 5 bainugelak.\n825.000 € - 21%\nSalmenta 580.000 €\nBulegoa - Granada (Recogidas) , Eraikitako azalera 277m2, 1 bainugelak, Igogailua.\nEraikina - Granada (Gran capitan) , Eraikitako azalera 500m2, 6 Gelak, 6 bainugelak, Igogailua.\npisu - Granada (Constitucion) , Eraikitako azalera 199m2, 4 Gelak, 2 bainugelak, Igogailua.\npisu - Granada (Albaycin) , Eraikitako azalera 100m2, 3 Gelak, 1 bainugelak.\natico-a - Granada (Centro) , Eraikitako azalera 191m2, 40m2, 4 Gelak, 2 bainugelak, Igogailua.\n590.000 € - 10%\nSalmenta 321.000 €\npisu - Granada (Alhamar) , Eraikitako azalera 167m2, 4 Gelak, 2 bainugelak, Igogailua.\ntxaleta - Gojar (Urb. Los Cerezos) , Eraikitako azalera 480m2, 1300m2, 50m2, 4 Gelak, 3...\netxea - Granada (Albaycin) , Eraikitako azalera 362m2, 554m2, 4 Gelak, 3 bainugelak, igerilekua.\ntxaleta - Albolote (ALBOLOTE-CORTIJO DEL AIRE) , Eraikitako azalera 662m2, 1300m2, 6 Gelak, 6...\n575.000 € - 4%\nduplex-a atico-a - Granada (Realejo) , Eraikitako azalera 155m2, 15m2, 4 Gelak, 2 bainugelak, Igogailua.\n598.000 € - 30%


Donostia Zinemaldia :: Sean Baker, Julia Ducournau, Ryusuke Hamaguchi, Todd Haynes, Joachim Lafosse, François Ozon, Céline Sciamma eta Paul Verhoeven zinemagileek, besteak beste, hartuko dute parte Perlak sailean\nHemen zaude: Lehen orrialdea > 69. Edizioa 2021 > Berriak\t> Sean Baker, Julia Ducournau, Ryusuke Hamaguchi, Todd Haynes, Joachim Lafosse, François Ozon, Céline Sciamma eta Paul Verhoeven zinemagileek, besteak beste, hartuko dute parte Perlak sailean\nOsteguna, 2021(e)ko abuztuak 5\nIrailaren 17tik 25era egingo den Donostia Zinemaldiaren 69. edizio honetan, aurretik beste zinema-jaialdi batzuetan –hala nola Cannesen, Venezian eta Berlinen– programatutako 15 film hartuko ditu guztira Perlak sailak. Ryusuke Hamaguchi, Todd Haynes, François Ozon eta Paul Verhoeven zinemagile ospetsuekin batera, zinematografia garaikideko errealizadore garrantzitsuak ere egongo dira aurten gurenean, hala nola Julia Ducournau –Urrezko Palmorria irabazi duen azken zuzendaria–, Céline Sciamma, Sean Baker eta Joachim Lafosse. Horrez gain, Emmanuel Carrère idazleak fikziozko bere bigarren lana aurkeztuko digu, eta debutak ere erakutsiko dira, kasu baterako, Shipei Wen eta Charlotte Gainsbourg zuzendarienak.\nInaugurazioa eta amaiera\nGastón Duprat eta Mariano Cohn zinemagileen Competencia oficial komediak, aurki Veneziako Mostran parte hartzeaz gain, Perlak saila lehiaketan ere zabalduko du. Bi zuzendari argentinarrek, El artista (2008), El hombre de al lado (2009), El ciudadano ilustre (2016) eta Todo sobre el asado (Culinary Zinema, 2016) lanen arduradunek, zinemaren munduan girotutako tragikomedia hau aurkeztuko digute. Penélope Cruzek zinemagile bitxi baten rola du, eta Antonio Banderas eta Óscar Martinezek, berriz, Hollywoodeko aktore batena eta antzerki-antzezle erradikal batena, hurrenez hurren.\nDonostia Hiria Publikoaren Saria jasotzeko lehiatik at, The Velvet Underground dokumentalak itxiko du saila, duela gutxi Canneseko jaialdian lehiaz kanpo ere eman zenak; bertan, Lou Reed buru izan zuen rock-talde ospetsuaren garrantzia aztertuko du Todd Haynesek. Zuzendari estatubatuarra, Zinemaldiko epaimahai ofizialeko presidentea izan zena 2013an, Far from Heaven (2002), I'm Not There (2007) –Bob Dylanen bizitza modu askean birsortzen duen filma–, Carol (2015) eta Wonderstruck (Perlak, 2017) lanen egilea da, besteak beste.\nLehiaketaz kanpoko emanaldi bereziak\nPerlak sailak lehiaketatik kanpoko bi emanaldi berezi eskainiko ditu, aurtengo film garrantzitsuenetako biren eta Canneseko azken edizioan gehien laudatutako filmen artean: Titane, Julia Ducournau zuzendari frantziarrarena, eta Drive My Car, Ryusuke Hamaguchi japoniarrarena. Ducournauk, Frantziako zinema-jaialdiaren historian Urrezko Palmorria irabazi duen bigarren emakumeak, Grave / Raw (2016) generozko filmarekin debuta egin zuen, eta orain Titanerekin itzuli da, Agathe Rouselle eta Vincent Lindon protagonista dituen beste genero-nahaspila sailkaezin bat.\nDrive My Car filma Haruki Murakamiren kontakizun labur batean oinarrituta dago, eta Cannesen gidoi onenaren saria eta FIPRESCI saria irabazi zituen; drama pertsonal batetik lehengoratzen saiatzen ari dela Txekhoven Osaba Vania antzezlana muntatzea onartzen duen antzerki-aktore eta -zuzendari baten istorioa kontatzen digu filmak. Hamaguchik jada hartu zuen parte Cannesen Netemo Sametemo / Asako I & II (Perlak, 2018) filmarekin, eta Zinemaldian (zehazki, New Directors-en) bere lehen film luzea aurkeztu zuen, Passion (2008).\nLehiatuko diren ‘perlak’\nHamaguchik bi lanekin hartuko du parte aurtengo Perlak sailean, Guzen to sozo / Wheel of Fortune and Fantasy ere aurkeztuko baitu; film horrekin Zilarrezko Hartz bat eskuratu zuen Berlinale jaialdian (zehazki, Epaimahaiaren Sari Berezia). Filma –saila osatzen duten gainerakoak bezala, Donostia Hiria Publikoaren Saria jasotzeko hautagai izango dena– oroimenaren, iruzurraren eta patuaren bidez elkarrekin lotutako ipuinen triptiko bat da.\nCéline Sciamma, Bande de filles / Girlhood (TVE-Beste Begirada Saria, 2014) eta Portrait de la jeune fille en feu / Portrait of a Lady on Fire (2019) filmak Perlak sailean erakutsi zituen zuzendari frantziarra, sail berean izango dugu berriro bi neskatoren adiskidetasuna kontatzen digun Petite Maman lanarekin (Berlinale jaialdian lehiatu zen).\nPerlak sailean, gainera, azken urteotan Donostia Zinemaldiko Sail Ofizialean parte hartu duten eta euren lan berriak Cannesen erakutsi dituzten hiru zuzendari ere lehiatuko dira: Joachim Lafosse, François Ozon eta Louis Garrel. Alde batetik, gaixotasun mentalek bikote baten harremana nola markatzen duten erakusten digu Lafossek Les intranquilles / The Restless lanean. Belgikako errealizadoreak lan ugari zuzendu ditu, hala nola Nue propriété / Private Property (2006) eta À perdre la raison / Our Children (2012); zuzendari onenaren Zilarrezko Maskorra eskuratu zuen Les chevaliers blancs / The White Knights (2015) lanarekin, eta L’économie du couple / After Love (2016) lanarekin Perlak sailean hartu zuen parte.\nDans la maison / In the House (2012) filmarekin Donostian Urrezko Maskorra eta gidoi onenaren Epaimahaiaren Saria eskuratu ondoren, François Ozonek Cannesen lehiatutako drama bat ekarriko digu Zinemaldira: Tout s'est bien passé / Everything Went Fine, eutanasiari buruzkoa. Errealizadorearen beste film batzuk ere erakutsi dira Donostian, Sail Ofizialean lehiatutakoak: Sous le sable / Under the Sand (2000), Le réfuge / The Refuge (Epaimahaiaren Sari Berezia, 2009) bezalaxe; Jeune et jolie / Young and Promising (2013); Une nouvelle amie / The New Girlfriend (2014); eta Été 85 / Summer of 85 (2020).\nLouis Garrelek La Croisade / The Crusade zuzendu du, proiektu misteriotsu baten istorioa kontatzen digun filma, non mundu osoko haurrek planeta salbatu nahi duten; halaber, filmaren protagonistetako bat ere bada. Aktorea ere baden frantziarrak zuzendutako hirugarren film luzea da; izan ere, Les deux amis / Two Friends (2015) eta L'homme fidèle / A Faithful Man (2018) zuzendu zituen; Jean-Claude Carrière zenarekin batera idatzi zuen L'homme fidèle filmaren gidoia, eta gidoi onenaren Epaimahaiaren Saria eskuratu zuten Donostian gidoi horrengatik. Cannesko Séances Spéciales atalean estreinatutako La Croisade filmaren gidoia ere biek idatzi zuten eta L'homme fidèle filmeko pertsonaia berberak ditu protagonista, Laetitia Casta, Joseph Engel eta Louis Garrel aktoreek antzeztuak.\nCannesko Séances Spéciales atalean ere estreinatu zen Shipei Wen zinegile txinatarraren debuta –Re Dai Wang Shi / Are You Lonesome Tonight?–, thriller hipnotiko, ilun eta korapilatsu gisa definitua, eta erruaren, errukiaren, barkamenaren eta erredentzioaren esplorazio erakargarri gisa ere bai.\nCannesko lehiaketatik datorren beste film bat Red Rocket da, Sean Bakerren film luzea, helduentzako zinemako aktore bat Texasera –bere jaioterrira– itzultzen deneko istorioa kontatzen diguna. Besteak beste, Tangerine (2015) eta The Florida Project (2017; Perlak sailean emana) film luzeen egilea da zinemagile estatubatuarra.\nPaul Verhoevenen Benedetta ere Cannesko Sail Ofizialetik ekarri da; mirariak egiteko gai zen moja baten kontakizuna XV. mendean girotu du errealizadoreak bere film berrian. Errealizadore herbeheretarraren Basic Instinct (1992) filma American Way Of Death: 1990-2010 bitarteko Amerikako Zinema Beltza atzerabegirakoaren parte izan zen 2011n eta, oraingoan, Elle (2015) filmaren ondoren, Perlak sailean izango dugu zuzendaria berriro.\nCannesko zinema-jaialdiko Premières sail berritik datorren Jane par Charlotte / Jane by Charlotte filma ere erakutsiko da Perlak sailean; Charlotte Gainsbourg aktoreak idatzi eta zuzendutako dokumental horretan, zuzendariak bere ama Jane Birkinen deskribapen bat egiten digu irudi ezezagun, argazki eta elkarrizketak konbinatuz. Antzezle eta abeslari frantses-ingelesak zuzendutako lehen lana da.\nEmmanuel Carrèrek (Frantziako idazle ospetsuenetako bat eta Letren Asturiasko Printzesa Saria 2021ean) fikziozko bere bigarren filma aurkeztuko digu, Ouistreham / Between Two Worlds, Cannesko azken Quinzaine des Réalisateurs atalean parte hartu zuena. Oraingoan, ez du bere eleberri bat egokitu, lehen filmean egin zuen bezala –La moustache (2005)–; horren ordez, Florence Aubenasen liburu bat egokitu du; idazlearen film berrian, protagonistak –idazle bat– garbitzaile baten itxurak egingo ditu, laneko segurtasun-faltari buruzko ikerketa bat egiteko.\nXavier Giannolik Les corps impatients / Eager Bodies (2003) lanarekin –bere lehen film luzearekin– egon zen New Directors sailean, eta Les illusions perdues / Lost Illusions aurkeztuko du Zinemaldian, Veneziako zinema-jaialdiaren hurrengo edizioan ere izan ondoren. Zuzendari frantziarrak 2009an Kontrauhina: Frantziako Zinema Berriena atzerabegirakoan parte hartu zuen Les corps impatients (2003) eta L'interview (1998) lanekin, eta Honoré de Balzac idazleak XIX. mendeko Frantzian bidea ireki nahi duen poeta gazte ezezagun bati buruz idatzitako eleberria –izen berekoa– egokitu du oraingoan. Hauek dira aktoreak: Benjamin Voisin, Xavier Dolan, Vincent Lacoste, Cécile de France, Gérard Depardieu eta Jeanne Balibar.\nEspainian erakutsi gabeko urteko film luze nabarmenen aukeraketa da Perlak. Sail honetako filmek kritikaren txaloak eta sariak jaso dituzte nazioarteko beste zinemaldi batzuetan. Film horiek Donostia Hiria Publikoaren Sarietarako hautagai izango dira, film onenarena (50.000 eurokoa) eta Europako film onenarena (20.000 eurokoa), Espainiako banatzaileei emango zaizkiena.\nEkoizpeneko herrialdea(k): Espainia - Argentina\nAntzezleak: Penélope Cruz, Antonio Banderas, Oscar Martínez\nTodd Haynes (AEB)\nThe Velvet Underground taldeak musikaren mundua aldatu zuen soinu berri bat sortu zuen, eta rock and roll generoko talde gurtuenetako bat bihurtu zen. The Velvet Underground filmean, Todd Haynes zinema-zuzendari ospetsuak erakutsi nahi digu nola bihurtu zen taldea kulturaren giltzarri, eta kontraesan handiak zituela ere kontatzen digu: bere garaiko taldea zen, baina, aldi berean, atenporala; literarioa eta, aldi berean, errealista; nola goi-mailako artean hala kale-kulturan sustraitua. Filmak garai hartako pertsona garrantzitsuei egindako elkarrizketa sakonak aurkezten dizkigu, orain arte sekula ikusi gabeko emanaldiekin eta grabazio bilduma aberats batekin, Warholen filmekin eta beste mota batzuetako arte esperimentalarekin konbinatuta; hala, John Cale taldearen fundatzaileetako batek musika-taldearen sorkuntza-balio gisa deskribatzen duen horretan murgiltzeko esperientzia sortzen du horrek guztiak: "Nola izan dotorea eta nola izan basatia", alegia.\nRyusuke Hamaguchi (Japonia)\nAntzezleak: Hidetoshi Nishijima, Toko Miura\nYusuke Kafuku antzerki-antzezle eta -zuzendaria da. Oto antzerkigilearekin ezkonduta dago. Senar-emazte zoriontsuak dira, baina bat-batean Oto desagertu egingo da sekretu bat atzean utzita. Hortik bi urtera, Yusukek antzoki bateko zuzendari-lanpostua onartu eta Hiroshimara joango da autoz. Misaki txofer pertsonala ezagutuko du han, emakume isil bat. Elkarrekin denbora asko ematen dutela, Yusuke konturatuko da gauza ugari ez zekizkiela.\nAntzezleak: Agathe Rouselle, Vincent Lindon\nEkoizpeneko herrialdea(k): Frantzia- Herbehereak\nAntzezleak: Virginie Efira, Charlotte Rampling, Daphné Patakia, Lambert Wilson, Olivier Rabourdin\nAntzezleak: Kotone Furukawa, Ayumu Nakajima, Hyunri , Kiyohiko Shibukawa, Katsuki Mori, Shouma Kai, Fusako Urabe, Aoba Kawai\nAntzezleak: Laetitia Casta, Joseph Engel, Louis Garrel\nXavier Giannoli (Frantzia)\nAntzezleak: Benjamin Voisin, Cécile de France, Vincent Lacoste, Xavier Dolan, Gérard Depardieu, Salomé Dewaels\nLucien XIX. mendeko Frantziako poeta gazte ezezagun bat da. Itxaropen handiak ditu eta bere bidea jorratu nahi du. Jaioterriko inprenta familiarra utzi eta bere mezenasen eskutik Parisen saiatuko da aurrera egiten. Hiri zoragarri horretan berehala abandonaturik, gazteak irabaziaren eta itxurakeriaren menpe dagoen mundu baten atzealdean zer gertatzen den jakingo du. Dena eros edo sal daitekeen giza komedia bat: bai arrakasta literarioa, bai prentsa; nola politika, hala sentimenduak; ospeak nahiz arimak.\nAntzezleak: Leïla Bekhti, Damien Bonnard\nAntzezleak: Juliette Binoche, Didier Pupin, Emily Madeleine, Evelyne Porée, Hélène Lambert, Léa Carne\nAntzezleak: Joséphine Sanz, Gabrielle Sanz, Nina Meurisse\nAntzezleak: Eddie Peng, Sylvia Chang, Yanhui Wang, Yu Zhang, Peiyao Jiang, Xin Lu, Yongzhong Chen, Fei Deng\nAntzezleak: Simon Rex, Suzanna Son, Bree Elrod, Ethan Darbone\nAntzezleak: Sophie Marceau, André Dussollier, Charlotte Rampling\n85 urterekin, Emmanuèleren aita ospitaleratu egin dute istripu zerebrobaskularra izan duelako. Esnatzean, oso ahul sentituko da, ez dela gai bere kabuz moldatzeko, eta bizitza grinaz maite duen gizon ikusbera honek hiltzen laguntzeko eskatuko dio alabari.


Itxaso Martin: ""Normala" denean denok dakigu nola jokatu, besteak beldurtu egiten gaitu" — Unibertsitatea.Net\nHemen zaude: Hasiera › Ziztu bizian › Itxaso Martin: ""Normala" denean denok dakigu nola jokatu, besteak beldurtu egiten gaitu"\n2013/11/14 - Unibertsitatea.net\nItxaso Martinek (1981), ikus-entzunezko komunikazioan eta gizarte eta kultur antropologian lizentziaturak egin ondoren ikerketa feministak eta generoak masterra egin zuen. Orain, doktoretza egiten dabil, eta askorentzat tabu dugun gaia jorratzen ari da bertan: emakumeak eta eromena. Horretaz gain, pasa den urtean “Ni, Vera” izeneko liburua argitaratu zuen, psikiatriko batean egon den emakumearen eta bere birbilobaren arteko bizipenak kontatzen dituena. UEUko Antropologia Sailburuetako bat da.\nTesian murgilduta zaudela badakigu, baina, bukatu al duzu?\nEz, hauxe dut bigarren urtea eta oraindik beste bi dauzkat aurretik, beraz, oraindik ez dira hasi benetako estuasunak.\nEmakumeak eta eromena da zure tesiaren gaia. Laburbiltzerik bai?\nEz da erraza tesi bat garatzen ari zarenean laburpena egitea, aldaketak eguneroko kontua direlako. Nik aztertu nahi dudana da, nola erabili izan den eromena lehen eta buruko gaixotasuna orain hainbat jarrera zigortzeko. Emakumeen kasuetan oinarrituta egiten ari naiz lana, unean uneko arauek, kulturak eta gizarteak markatzen duen horretatik ateratzen diren emakumeak berriro ere arauan sartzeko erabili izan da "eroaren edo buruko gaixotasunaren" etiketa. Bazterrean uzten dugun horrek gizarteari buruz zenbat gauza esaten dituen azaltzen saiatzen ari naiz.\nIdeia bizipen pertsonal batetik dator. Nire familian gertatutako kasu bat dela eta. Antropologia ikasten ari nintzen garaian hasi nintzen kasu horri bueltak ematen, batez ere, zer nolako tabua zen konturatzen. Mari Luz Estebanek proposatu zidan ikerketa egiteko gai aproposa zela, eta horrela hasi zen dena. Beste zerbait garatzekotan...egia esan, une honetan buru belarri nabil gai honekin eta ez dut beste ezer buruan, baina uste dut literaturarekin eta emozioekin lotutako zerbait izango litzatekeela, betiere antropologiaren ikuspegitik.\n“Ni, Vera” liburua ere idatzi duzu. Liburuak eta tesiak zuzeneko erlazioa dute ezta?\nBai. Liburuak urte luzez psikiatriko batean itxita egon zen emakume baten eta bere birbilobaren arteko harremana kontatzen du. Tesia ere hortik doa, baina lana akademikoagoa izaki bestelako edukia eta itxura daukala esango nuke.\nTesia egitean liburuaren ideia etorri zitzaizun edo alderantziz?\nLiburuaren ideia izan zen abiapuntua, liburuarena edo idaztearena hobeto esanda, liburua bat izango zenik ere ez bainekien idazten hasi nintzenean. Horri buruzko ikerketa egin zitekeenik ez zitzaidan bururatu orduan.\n“Normala ez dena gizartean ez dago ondo ikusia”, esan duzu. Zer nahi duzu esatea honekin?\nEgunerokoan erabiltzen dugun hitz bat da "normala". Hau "normala" da, eta beste hori ez. Era horretan, zerbait baztertzen ari gara, "normaltzat" jotzen ez duguna. Kaltegarria izango balitz bezala. Askotan ez gara ohartzen zer nolako sailkapena egiten dugun horrelako hizkera erabiltzean, zer nolako bazterketa. "Normala" denak (hau da, unean uneko eta tokian tokiko gizarteak onartzen duena) denok dakigu nola jokatu, besteak beldurtu egiten gaitu. "Normalaren" barruan sartzen diren ezaugarriak kulturalki aukeratutakoak dira, norbaitek esaten digulako zer den "normala" eta zer ez. Eta guk, naturaltzat hartzen ditugu, gainontzeko emozio, bizipen, jarrera... guztiak (baita guk geuk ezaugarri horietatik kanpo duguna) baztertuz eta kaltegarritzat joaz.\nEtiketak: Ikertzaileei_elkarrizketa emakumea_ikertzailea elkarrizketa


Audiolab Artelekuk beste soinu artista baten lana ezagutzeko aukera aurkezten du, aldi honetan Oren Ambarchi australiarrarena. Aurkezpen honetan Ambarchik bertaratutakoekin elkarrizketa ireki modura emango digu bere lanaren berri, ondotik kontzertua eskaintzeko. Oren Ambarchi Australiako konposatzaile eta multi-instrumentalista da, bere ibilbidean ohiko hurbilketa instrumentalak gainditzeko ahalegina erakutsi duena. Bere lana bereziki gitarraren esplorazioan oinarritzen da, tresna hau abstrakzio arraro baterantz eramanez, bere ageriko nortasuna galtzen duen eta tresna soil izatetik soinu ikerketari eskainitako laborategi bihurtzen den arte. Ambarchiren lanek, kantu itxura galdu gabe zalantzagarri bezain urduriak dirudite, hainbat musika tradizio eta eskolen arteko zirrikituetatik edanez, berezko leku bat lortu duten arte. Elektronika modernoa; inprobisazio askea eta minimalismoa: kantagintza, bere bertsio lasai eta pentsakorrenean; Morton Feldman eta Alvin Lucier bezalako konposatzaileen ustezko sinpletasuna eta suspentsioan egoteko gaitasuna; eta rock musikaren fisikotasuna, hezurretaraino biluztua eta moteldua... denak dira, bere aniztasunean, iturri Ambarchirentzat.\n<2010_OREN AMBARCHI> Elkarrizketa\n<2010_OREN AMBARCHI> Kontzertua


Eguerdietako Ekintzak | Pasaia Lezo Lizeoa\nLH 4tik DBH 2ra\nDBH 3tik DBH 4ra (active tab)\nEguerdietako Ekintzak LH 5etik aurrera\nMusika Sentsibilizazioa (trikitixa, panderoa, txalaparta eta gitarra)\nMUSIKA SENTSIBILIZAZIOA; TRIKITIXA, PANDEROA, TXALAPARTA ETA GITARRA\nIRAKASLEA: PASAIA MUSIKAL\nInstrumentua 229,14 €\nPandero 6 urte 121,79 €\nBigarren Instrumentua 166,52 €\nSAIOAK ASTEKO: 1 (ordubete)\nIKASLE KOPURUA TALDEKO: 4 ikasle baino gehiago\nPasaia Musikalek instrumentu hauetan SENTSIBILIZAZIOA eskaintzen du ikastolan. Formakuntza eredu hau musika lenguaia ikasten ez dutenei zuzenduta dago\nMUSIKA HEZKUNTZA (BIOLINA, FLAUTA, KLARINETEA, TRONPETA, TRONBOIA, TXISTUA, ESKUSOINUA GITARRA)\nIKASLE KOPURUA TALDEKO: 3 IKASLE (gutxiago balira Pasaia Musikalek erabakiko luke eskaintza bermatu edo ez)\nPasaia Musikalek instrumentu hauetan FORMAZIOA eskaintzen du ikastolan. Formakuntza eredu honetan musika lenguaia ikastea derrigorrezkoa da. Musika lenguaia Irakaskuntza ikastola ordutik kanpo izango da Donibanen, Antxon edo Trintxerpen.\nIRAKASLEA: KARMELE GONZALEZ\nZEIN MAILATIK AURERRA EGIN DAITEKE: LH 1. Maila\nPREZIOA: 19€ hilean\nIKASLE KOPURUA TALDEKO: 8 eta 12 artean\nTeknika eta material desberdinak lantzen dira. karbonziloa, argizariak, akuarelableak, errotulagailuak, kollageak, hiru dimentsioatako eskulanak eta abar. Hauen bitartez, haurren sormena eta teknika lantzen ditugu. Atentzioa pertsonalizatua da, haur bakoitzaren gaitasuna eta eboluzioa errespetatuz.\nIRAKASLEA:: PLAY AND SAY\nPREZIOA: 41€ hilean (haserako 35€ko kouta bat materialerako)\nSAIOAK ASTEKO: 2 (ordubeteko bi)\nPlay&Say akademiakoekin bideratzen dugu. Alde ludikoan oinarritzen dira. Ingeleseko liburutegia, fonoteka eta bideotekako materialak etxera eramateko aukera izango da.\nIRAKASLEA: Bertsozale Elkartea\nPREZIOA: 19 € hilean\nAhozko bat-batekotasuna landuko da..\nIRAKASLEA: IÑIGO GALARZA\nIKASLE KOPURUA TALDEKO: 8tik gora\nXake jokoaren gorabeherak ikasiko ditugu.\nSAIOAK ASTEKO: 1 (ordu eta erdikoa)\nDoPlay erakundearekin batera bideratzen dugu. “Egiten ikasiz” eta ondo pasaz STEM -Zientzia, Teknologia, Ingeniaritza eta Matematika- metodoaren bidez talde lanean diseinuak egingo dira. Aurten gainera, negutegi automatiko bat sortuko dugu. Landareen hezetasuna, tenperatura, argia, etab. kontrolatuko ditugu baldintza onenetan hazteko. Informazio Gehiago. Más Información\nIRAKASLEA: IZARO MARIEZKURRENA\nPREZIOA: 20€ hilean\nIKASLE KOPURUA TALDEKO: 6-7\nOihalekin jolasteko tailerra. Forma desberdinak emango dizkiogu oihalari, estanpatu motak landuko ditugu;moztuz, ehunduz, eskuz nahiz makinaz josiz, margotuz… panpinak, kuxinak, mantalak… sortuz\nIRAKASLEA: Gotzon Poza\nAtera berri diren abesti modernoenen erritmoetara dantzatuko dugu. Utzi lotsak alde batera eta goza ezazu dantza estilo desberdinen nahasketarekin!


Gure makina-erremintaren sektoreak bizi duen une gozoaren erakusle da ...\nGure makina-erremintaren sektoreak bizi duen une gozoaren erakusle da Biurtekoa\nBarakaldoko BECen egiten ari den Makina-Erremintaren Biurtekoa (BIEMH) bisitatu du gaur Gipuzkoako diputatu nagusi den Markel Olanok, Gipuzkoako hainbat enpresa ari baitira parte hartzen topaketan. Foru arduradunak azaldu duenez, feriak sektoreak bizi duen une gozoa uzten du agerian, eta gogoratu du alor hau gure industriaren zutabe nagusietakoa dela.\nOlanok zenbakiekin lagundu ditu bere adierazpenak. Izan ere, aurreratu duenez, Gipuzkoako industriaren salmentak %11,4 hazi ziren apirilean eta, horrela, %4,6ko igoerarekin itxi dute urtearen lehenengo lauhilekoa. Diputatu nagusiaren iritziz, aipatutakoa bezalako datu makroekonomikoak edota Biurtekoan lurraldeko 100dik gora enpresa egotea makina-erremintaren bultzadaren adierazle argiak dira.


Enbata: Iparraldeko historia aldatu zuen mugimendua | Enbata\nHarrera / Artikuluak / Ulertu / Gai Berezia / Enbata: Iparraldeko historia aldatu zuen mugimendua\n« «L’implication française dans le conflit basque»\nLa démesure, ça suffit ! »\nEllande Duny-Pétré(E)K EGINA | Argitaratua: 2013/04/29\nEuskal Herriko historia politikoaren 50 urte Enbataren azalen bidez\nNola Enbataren sortze eta ibilbideak Iparraldea aldatu dute azken 50 urteetan?\nImajina ezazu Euskal Herria 60etako hamarkada hasieran. Abertzaleek garai zailak bizi zituzten. Hegoaldean bota frankistaren pean 25 urteko bake amaigabea pairatzen zen. EAJk lanak zituen berrindartzeko,eta Jose Antonio Agirre Lehendakariaren heriotzak ez zuen lagundu. ETAk bere lehen urratsak egin zituen, eta bide berrietatik abiatu zen.\nHalako batean, ezustekoa: sugar abertzalea gutxien espero zen lekuan piztu zen, inoiz benetan errotu ez zen Iparraldean. Enbata aldizkariaren lehen alea 1960ko urrian kaleratu zen, baita izen bereko mugimendu politikoa antolatzen hasi ere. 1963ko Aberri Egunez plazaratu zen Itsasuko Kartak euskal herri batuaren subirania eskubidea aldarrikatu zuen. Iparraldean honek berebiziko zartada eragin zuen, Sabino Aranak 1895an egin zuenaren antzekoa, lehenengo aldiz esan zuenean “Euzkotarren aberria Euzkadi da”.\nIzan ere, Enbata ez baitzen hutsetik sortu. Bere jatorrian Bidasoaz beste aldeko gure anai-arreben ideia, ekintza, eta bizitako dramak zeuden. Hainbat errefuxiatu oldek ondorioak izan zituen: karlistak, 1936ko gerrakoak, 60etako hamarkadan antolatu zen erresistentzia berrikoak… Enbatako aitzindariak hortik elikatu ziren.\nHalaber, Indoxinako eta Afrikako deskolonizazioaren seme-alaba ere baziren, edota Ameriketarantz aideratu ziren azken hegazkinena, zeintzuk Ipar Euskal Herriari bere gazte jendearen zati handi bat kendu baitzieten.\nEuropar eraikuntzaren unea zelarik, Iparraldeko lehen aldizkaria eta mugimendu politiko abertzalea bultza zutenek ikusten zuten euskara galbidean zegoela, beren kultura turistentzako folklore bilakatzen ari zela eta bertako betiko industriak ixten zituztela. Forges du Boucau lantegia eta Hazparneko oinetako industria galdu zenean, herri guztia larriak hartu zuen, etorkizunak eskuetatik ihes egiten ziola ikusirik, erabakiak beste nonbait hartzen zirelako.\nHastapenetik, Enbatak zalantzan jartzen ditu gauzak, gogaitu egiten du, baina baita azalpenak eman ere.\nArazoa haustura gisa azaltzen du —aberri aldaketa— eta nabarmendu egiten ditu inongo erakunde propiorik ez duen herri baten alienazioa eta menpekotasuna.\nBere ikusmoldea erabat berria da: Euskal Herria periferian dagoen eskualde gisa ulertu ordez, zeina Paris edo Madrilgo zentroetatik urrun eta boteretik ezin aldenduago dagoen, Enbatak beste kontzeptu bat du gogoan: Zazpiak bat, etorkizuneko eskualde europarra, Landetako eta Gaztelako bi basamortuen arteko gune garatua.\nEnbatako aitzindariek ez zuten moldatu nahi finkatuta zeuden erakunde edo joera politiko helduetara, haietan karrera egiteko —Eliza, unibertsitatea, enpresa handiak—, garai hartan indarrean zeuden ideien arrastoan. Zazpi lurraldeen egoera aztertu eta tenore eta egoera hartako euskal jendarteak zituen arazoentzako erantzunak ematen zituzten.\nEuretako asko intelektual organiko gisa ikus genitzake, Antonio Gramscik ulertzen duen moduan, hots, sortu diren herriaren interesak adierazten zituzten.\nEnbatak ahalegin pedagogiko handia egin zuen aldizkariaren eta formazio-kaieren bidez; batik bat esparru ekonomikoan eta nekazaritzari zegokionez inguruko errealitatea zen abiapuntua. Hainbat osagai bilduz proiektu politiko nazional bat taxutu zuten: euskal nazionalismoa eta autodeterminazio eskubidea, Europaren eraikuntza, federalismoa, autogestioa, nekazaritzako iraultza, etab.\nEnbatak xarma zuen, jendea liluratu egiten zuen, baina baita astindu ere. Ekin egiten zien kontserbatismoari, ezarritako botereari eta jauntxoen interesei. Apezekin aliatuta zegoen burges jendearen erreakzioa, esaterako Hazparneko inguru industrialean, oso bortitza izan zen.\nBotere frantsesa saiatu zen Enbata isilarazten. Prozesu judizialak, bahiketak, lapurreta susmagarriak… Cordeliers karrikako 14.ean ez zegoen une lasairik.\nVoltaireren eta Jean-Paul Sartreren estatuan izanagatik, Parisek ez zituen maite euskal herritar menperagaitz haiek, burua altxatzera ausartzen baitziren.\nPompidou presidenteak Enbata desegitea agindu zuen 1974ko urtarrilaren 30ean, “lurralde nazionalaren osotasunari eraso” egiten omen baitzion.\nHogeita hiru urte geroago, poliziako komisario batek aldizkaria izugarrizko isun bat ordainaraztera behartu zuen, urteko aurrekontua adineko kopurua, GALekin lotuta zeuden poliziengandik dirua jaso zuela leporatu ziotelako.\nHasieratik, Enbata -analisi, gogoeta eta eztabaidarako tresna- erreferentzia bilakatu zen Iparraldeko eragile sozial eta kulturalentzat, zein gizarte zibilarentzat. Zer dela-eta?\nEnbata mugimendua eta aldizkaria gutxiengo aktibo baten gauza izan zen. Eta jakina da sarritan jendarte batek bere ertzetan egiten duela aurrera.\nMugimendu abertzalearen gorabeherak alde batera utzita, bere mende erdiko ibilbidean astekaria izan da esparru guztietan -gizarte zibilean eta kulturan barne- eratzen ari zen mugimendu baten hari, jarraipena ematen zuen lotura, batzutan arrago eta ispilu ere.\nUnean-uneko irakurketa politikoa egitea zuen xede, gure borrokari zentzu bat ematea, argudioak eskaintzea, abertzaleen zerbitzurako tresna izatea.\nHainbeste urtez iraun izana, haatik diferentzia nabarmentzeko joera duen esparru batean, ez ote da izan setaz eutsi dielako Itsasuko Kartan jaso ziren balioei?\nBere proiektu politikoa erradikala izanagatik, Enbatak badaki alferrik dela arrazoia bakarrik izatea, basamortuan deiadar egitea bezala bailitzateke. Jendea erakartzeko, argudioak eta azalpenak ematen saiatzen da; pedagogia bat eta faseak eskaintzen ditu: Euskal Herriko departamendua, autonomia, batasuna, subirania… hori guztia hasierako testuetan jaso zen: 1963ko Aberri Egunekoan, Itsasuko Kartan eta Mozio politikoan. Aurrerago, Enbatak ondorioak aterako ditu hauteskundeetako porrotak ikusirik: 80etako hamarkada hasieran bere lerroen artetik sortu zen Izan kolektiboarekin ezarri zituen egungo aldarrikapen abertzaleen oinarriak, gertuko ekintzari lehentasuna emanaz, gizarte zibilaren baitan: ekonomian, Hemen edo Herrikoaren gisako mugimenduak eta kooperatiben sorrera; departamendu baten aldeko erreibindikazioa berreskuratzea; Hegoaldeko hiriekin egindako anaieratze prozesuak; kultur-elkarteen federazioa, gure ekimenak egituratzeko eta instituzionalizatzeko; oinarritik udal mailako abertzaletasuna eratzeko kezka, etab.\nEnbataren xedea iritzi aldizkari bat izatea da, eta alderdi jakin batekin lotuta ez du egon nahi, alderdiren bat hurbilago badu ere: Euskal Batasuna lehenik, Abertzaleen Batasuna gero. Baina bere ildo politikoa ez du honako edo harako komite zentralak erabakitzen. Joera abertzale desberdinetara irekita egon nahi du. 90etako hamarkadan, James E. Jacob unibertsitate-irakasle amerikarrak nabarmendu zuen Enbatak lortu zuela belaunaldi abertzale guztietako idazleak bere orrialdeetan biltzea. Orduan, esaterako, idazten zutenen artean Marc Légasse zegoen -II Mundu-Gerra aurreko figura-, baina baita Patxa mugimendu libertariotik etorri zen Txetx, aldaketa bizkorragoen aldarrikatzerat “jeune-Turc” moduan.\nDuela gutxi, Manu Robles Arangiz fundazioarekin akordioa sinatuta, Alda! gehigarria argitaratzen hasi zen, eta horrela Enbatak berriro erabaki zuen bere ateak irekitzea, baina areago joan zen: abertzaletasunak, ekologiak, altermundialismoak eta Bizi! Mugimenduak elkar aditzen dute euskal proiektu politiko batean, zeina ez baita ezinbestean neutroa. Asmo kritikoa, eztabaida, esperimentazioa eta proposamenak egiteko indarra biltzen ditugu gure argitalpenean.\nZer iritsi nahi du Enbatak bere formula berriarekin (hileroko aldizkaria, gehi web-astekaria)?\nGaraiak aldatu egiten dira, eta informazio- euskarriak zein irakurtzeko ohiturak ere bai. Paperak dagoeneko ez dauka monopoliorik, eta internet gailentzen ari da. Informazioa lortzeko belaunaldi berriek praktika berriak hartzen dituzte. Alferrik da honi beldurra izatea edo iraganean iltzatuta geratzea. Bi euskarriek, webgunekoak eta paperak, bizikide izan behar dute, eta batak bestea elikatu.\nEnbatak bere helburuak lortu nahi ditu eta bere asmoa da abertzaleen zerbitzurako tresna izaten jarraitzea; beraz, iraultza teknologikoari heldu behar zaio, eta azken formula zein izango den oraingoz ez dakigu; seguruenik bilakatu egingo da.\nBaina informazio meta baten azpian harrapatuta gaude, abaila izugarrian gainera datorkiguna, zurrunbilo mediatiko nahasgarri baten barruan. Gehiegizkoa denean, informazioarenak egin du. Hain zuzen, Enbatak informazioa sailkatzeko ahalegina egingo du, zentzua ematen saiatuko da, eztabaidatzen, boteretsuen maskara eta diskurtso ofizialetik haratago joaten (hauek trebeak baitira kontsumorako testu biribilak egiten).\nGure iraganean bermatuta eta gure independentziaren eta zorroztasunaren iparra hartuta, horixe da aldizkariaren 50 urte betetzean egiten dugun apustua. Enbataren arnasa, hots garai berriak iragartzen dituen haizearen arnasa, argiki horizonte horri buruz doa.


IRAKURKETA INDARTZEKO PROGRAMA 5-6-7-8 urteko haurrentzat | www.amorebieta.com\nInicio Gazteria Berriak IRAKURKETA INDARTZEKO PROGRAMA 5-6-7-8 urteko haurrentzat\nIRAKURKETA INDARTZEKO PROGRAMA 5-6-7-8 urteko haurrentzat\nDinamizatzailea: Jasone Turumbay\nIrakurketa familiengana hurbiltzea dugu helburu. Liburuetan eskeintzen zaizkigun istorioak, taldeka irakurri eta entzuteko plazerra bizi izateko gune berezi bat eskaintzea gustatuko litzaiguke. Irakurtzeko ohitura astero gure etxeetara eramango dugu altxor bat bezala, otzara baten sartuta, liburuz eta fantasiaz beteta. Irakurketa bidaia delako, mundu eta modu berriak bizitzeko era bat, eta hezkuntza zein bizitzarako gakoak eskuratzeko esperientzia.\nIzena 9 saioetarako ematen da.\nPlaza mugatuak: 12 haur + bere aita/ama.\nPlazak baino jende gehiago balego, zozketa egin eta itxaron zerrenda sortuko.\nIzena ematea epea: Otsailaren 17 arte.\nEman izena Bibliotekan.\notsailaren 20an eta 27an\nmartxoaren 6an, 13an eta 27an\napirilaren 17an eta 24an\nmaiatzaren 8an eta 15ean\nArtículo anteriorAGATE DEUNA ELURPEAN\nArtículo siguienteLOS OPERARIOS DEL AYUNTAMIENTO TRABAJAN PARA QUITAR LA NIEVE


Aner libre!… Moción aprobada por unanimidad en el ayuntamiento #larrabetzu | Larrabetzu Euskal Herria\nAner libre!… Moción aprobada por unanimidad en el ayuntamiento #larrabetzu\n2015-11-26 larrabetzutik Utzi iruzkina\nHemos podido leer en el blog de EHBILDU y en el GARA la noticia:\nBLOG DE EHBILDU, MOCIÓN PRESENTADA:\n2007ko urrian Seguran egindako sarekada batekin abiatu zen 04/08 sumarioa. 8 urte geroago, datozen asteetan 35 euskal herritar epaituko dituzte Madrilgo Entzutegi Nazionalean, eta horien artean Larrabetzuko Aner Petralanda aurkitzen da. Salaketaren oinarririk eza eta frogarik eza azpimarratu behar dira. Epaiketa politikoa da honakoa, xede politiko bati erantzuten diona: herri honetan zabaldu den garai politiko berria oztopatzea.\nLarrabetzuko Udalak prozesu horren aurrean ondoko adierazpena onartzen du:\n1.- Epaiketa hau ez zen inoiz abian jarri behar, ez baitu oinarri juridikorik. Era berean gure herrian abian den bake eta normalizazio politiko prozesuan kalte besterik ez du egiten. Aniztasun politikoaren eta oinarrizko giza eskubideen aurkako prozesuak da.\n2.- Epaiketaren oinarria ‘dena da ETA’ tesia da. Prozeduraren iturburuan ez daude arrazoi juridikoak, eta arrazoi politikoek bultzatutako prozedura hau ixtea eskatzen dugu.\n3.- Prozesu judizialak ez du normaltasun eta bizikidetza soluzioak bideratzen laguntzen. Aldiz, guztiontzako bake iraunkorra eta bidezkoa finkatzea oztopatzen du.\n4.- Epaituei babesa adierazi nahi diegu, bereziki Aner Petralanda Larrabetzuko herritarrari. Denen absoluzioa eskatzen dugu eta epaia artxibatzea.\nAurreko sarreraEmakume pilotarien topaketa. Argazkiak #larrabetzuHurrengo sarreraPilota partiduak #larrabetzu\nabout 14 ordu ago via dlvr.it\nabout 16 ordu ago via Hootsuite Inc.


Mendaroko emaginak, 24 ordu erditzearen une magikoan - etakitto.eus\nMendaroko emaginak, 24 ordu erditzearen une magikoan\nETA KITTO 2020, Api 28\nEmakumeek gero eta informazio gehiago dute, eta parte aktibo izan nahi dute euren haurdunaldian. Bikote askok, eskualdekoak eta hemendik kanpokoak ere, Mendaroko ospitalea aukeratzen dute euren seme-alabak mundura ekartzeko. 10 profesionalek osatzen dute Mendaroko ospitaleko emagin-taldea. 20 urte daramatzate 24 ordutako lanaldiak egiten, eta orain, bat-batean, eztabaidatu gabe, ospitaleko zuzendaritzak txanda hori 12 ordutara pasatzea erabaki du. Emaginen lantaldea ez dago ados eta Zuzendaritzaren “inposizioa” salatu dute.\nMundurako etorreran babesle eta bidelagun dira emaginak. Osasunari lotuta dauden beste ofizio guztiak bezala, emaginaren lanbidea aldatzen joan da historian zehar, bai ezagutzari bai praktikari dagokienez.\n10 profesionalek osatzen dute Mendaroko ospitaleko emagin-taldea (9 emakumezko eta gizonezko bat). 24 orduko lanaldiak egiten dituzte eta denak bizi dira Mendarotik urrun, 50 km baino gehiagora. 24 orduko lanaldiak lagundu egiten die lana eta familia bateragarri egiten eta errepidean joan-etorri gutxiago egiten.\n24 orduko txandaren auzia ez da berria. Mendaron orain dela 20 urte hasi ziren horrela lan egiten, eta emaginek abantaila asko ikusten dizkiote. “Gaur egun plantilla finkoa osatzen dugun 10 emaginak urrutitik etortzen gara. Eta ez da kasualitatea Mendaron egotea. Ospitale hau aukeratu dugu, orain arte behintzat 24 orduko txanda egitea posible izan zaigulako”. Diotenez, “txanda horrek erditze-prozesuan emakumeari eskaintzen zaion arretan jarraikortasuna ahalbidetzen du; segurtasunean, kalitatean eta berotasunean oinarrituta”.\nUrte horietan ez da izan lanaldiaren iraupenari edo emaginek lanaldiaren barruan izandako nekeari egozteko moduko emaitza kaltegarririk.\nOspitaleko Zuzendaritzak emaginen 24 orduko lanaldia 12 ordura pasatzea erabaki du, “antolaketa, lan-segurtasun eta asistentzia alorreko arrazoiak argudiatuz”. Erabakiak Erditze Arloko emaginen kezka eta haserrea ekarri du, besteak beste, ez dutelako euren iritzia kontuan hartu eta ez zaielako negoziatzeko aukerarik eman.\n“Eztabaidatzeko aukerarik gabe”, maiatzaren 4tik aurrera 24 orduko txanda desagertu egingo zela adierazi zien Zuzendaritzak. “Orduan erabaki genuen gurekin erditu diren emakumeei babesa eskatzea”, azaldu digute emaginek. Eta erantzuna demasekoa izan da: “Mezu eta testigantza mordoa ailegatu dira. Hunkigarria izan da! Eta horrek gurekin erditu diren emakumeen asebetetzea erakusten du. Benetan pozgarria izan da”.\n“Ni Mendaron erditu nintzen”\nMendaroko ospitalean erditu diren emakumeek idatzitako mezuetan oso argi ikusten da euren iritzia zein den. “Ni Mendaron erditu nintzen. Bertako emaginei, nire emaginei, eta beraien 24 orduko lan-jardunari babesa eskaintzen diot” goiburupean hainbat testigantza aurkeztu dituzte. Irati Salaberriak dioenez, “oso pozik gaude jasotako arretaz, eta oso harro horrelako zentro bat izateaz, horrelako langile inplikatuekin eta dituzuen baliabideekin”.\nAinhoa Amenabarrek azaldu duenez, “erditze gogorra izan arren, une oro errespetatu ziren gure nahiak erditze aurretik, erditzeko unean eta ondoren. Oso babestua sentitu nintzen eta laktantziarekin izugarrizko laguntza jaso nuen. 24 orduko jardunari esker jarraipen hori egin zidaten, 24 orduz pertsona erreferente bat izan nuen, ze badirudi erditzea gauza erraza dela baina ez da horrela, eta profesionalen babesak asko laguntzen du prozesu horretan”.\nPresioaren eraginez, Mendaroko ospitaleko Zuzendaritza-taldeak onartu egin du akatsa egin duela, “lanaldiaren aldaketa ez zaiolako Langile Batzordeari jakinarazi”. Hala ere, bere horretan jarraitzen du Zuzendaritzak, eta, “epea apurtxo bat atzeratu bada ere, 24 orduko txanda desagertarazteko asmoarekin jarraitzen dute”.\nMendaroko erditze-zerbitzuaren funtzionamendu ona erraz kuantifika daiteke emakumeen asebetetze-maila handiarekin, “erditze-arretaren adierazleen emaitza bikainekin eta `gure ospitalean´ erditu nahi diren eskualdetik kanpoko emakumeen eskari handiarekin (% 25 2019an)”, diote.\n“Egia da, halaber, hori ez dela beti posible izaten asistentzia-agertoki guztietan, baina bai Mendaroko ospitalean. Hala erakusten du urte hauetan emakumeen gogobetetze profesionalak”, azaldu dute.\n“Mendaron erditu nintzen” (Ainere Tolosaren testigantza)\nEMAKUMEA, BERE ERDITZEAREN JABE, ERDITZE KONTZIENTEAREN ALDE\n2015eko urtarrilaren 28an erditu nintzen, Mendaroko ospitalean. Bi erditze izan ditut, bata Donostian eta bestea Mendaron. Biak primerakoak, baina alderatzen jarriz gero, bigarrengoarekin jarraitzen dut. Jarraitu esaten dut, oraindik ere, beraiekin harremanetan jarraitzen baitut. Bertan erditutako umea aitzakiatzat hartuz, 5 urte pasa eta gero zer moduz gauden galdetzen digu hango emaginak, eta nik, nola ez, urtero, nire alabaren urtebetze egunean mezu bat bidaltzen diot, eta, bide batez, emaginak bere lanaren betetasuna eta poztasuna adierazten dizkigu emotikonoen bidez, bere bihozbera agerian utziz. Bihozbera, gizatiar… horri jarraiki doa dena, horregatik aukeratu dut bigarrena.\nBigarrengo haurdunaldian sentitu nuen haurdunaldia nirea egin nahi nuela, hau da, kontzientea, eta erabaki nuen nire eskubide eta zalantza guztietaz informatuko nintzela, nire gustura, nirea baita erditzea. Hori guztia modu naturalean bizi izan nuen, beharko lukeen moduan, ezta? Horren sinplea dirudi; amatasuna bizi, norberaren errealitatetik. Baina errealitateak, gizartearenak, badu bere itzala, kontrolarena, haurdunaldia eta erditzea kontrolatu nahi izatearena, eta horrek beldurra sortzen dio emakumeari. Horri erronka egiteko gogoz nengoen ni, eta hala, Mendaroko ospitalean erditzea proposatu zidan bikotekideak, entzuna baitzuen erditzeak bertan giro goxoan egiten zirela. Ez nion ez baietzik ez ezetzik esan, pentsatuko nuela.\nAzkenean Mendaron erditzea erabaki nuen eta ospitaleak hala eskatuta, eskutitza bidali genuen eskaria egiteko. Eta non gure lehen sorpresa ederra, bertara joateko eta lasai hitz egingo genuela esan baitziguten. Hortarako, gure erditze-plana idatzita ekartzeko ere esan ziguten. “Gure erditze- plana?”. Horrek, jada, oso itxura ona hartzen zuen. Pozik eta ilusioz ekin nion nola erditu nahi nuen idazteari, erditzea, behingoz, nirea sentitu nuen. Ni, ama, erdigunean jarri nintzen.\nHala, hitzordua eman ziguten eta ospitalea ezagutzeaz gain, bertako langileekin egon ginen, lasai, tratu ederrean, harremanean, gizatiar…\nErditzeko 2 hilabete falta arren, orduan jakin genuen bertan erditzea nahi nuela, jende harekin. Berdin zitzaidan gela handia, txikia, dutxa… nik oso garbi nuen tratu ona behar nuela nire inguruan, errespetua eta segurtasuna sentituko nituen momentuak, ez guneak. Espazioak ez zidan axola, harremana behar nuen, beste behin ere, gizatiarra.\nErditu nintzen. Bertan izan nituen nire ondoan emaginak. Horixe baitzen behar nuena, emozionalki niri eusteko euren maitasuna, goxotasuna, errespetua, zaintza… gizatiarra, beste behin ere.\nEskerrik asko ekipo guztiari, emakumea erdigunean jartzen erakusteagatik, gure eskubideak zeintzuk diren gogorazteagatik, zuen lanbidea maitasunez eta bokazioz egiteagatik.\nMendaroko ospitaleko emaginen lana goresten dut, eta lau haizetara zabaltzen dut euren lana, eta horren aurka traba egiten dion edozer lan-baldintza errespetatzen ez bada, horren aurka ere lau haizetara zabaltzen dut euren aldarrikapena.\nBada garaia guztion lanak kalitatez eta kontziliazioan bermatzeko unea, eta hori Mendaron posible da. Jarrai ezazue bide beretik, jaso ezazue bertako langile guztiok nire eskertza.\nMila esker, gizatiarrak izateagatik. Besarkada bana,\nEMAKUMEA ERDITZEAREN ALDE EGITEN DUTEN EMAGIN HORIENTZAT, ZUEN 24 ORDUKO LAN JARDUNARI BABESA ESKAINTZEN DIOT.\n« Aitor Guerrero: “Tablet eta ordenagailu batekin egin dugu La Oreja de Van Goghen bideoklipa” Trio Medianoche taldekoak elkarrekin aritu dira kantuan, bakoitza bere etxetik »


Larriki gaixo dauden presoen egoera erdigunera ekarri du Sare Herritarrak - Lasarte-oria - Txintxarri.eus\nLarriki gaixo dauden presoen egoera erdigunera ekarri du Sare Herritarrak\nTxintxarri Aldizkaria 2022-04-07 19:44\nDozenaka herritar bertaratu dira gaur arratsaldeko kontzentraziora.\nOsasunaren Nazioarteko Eguna da gaur, apirilak 7, eta kontzentrazioa egingo du Sare Herritarrak kartzeletan eta larriki gaixo dauden euskal presoak oroitzeko. Anbulategian elkartu dira, eta, urtero legez, larriki eri dauden hemeretzi euskal presoen egoera ikusarazi dute, eta azpimarratu "ezinbestekoa" dela salbuespen politikarekin amaitzea. "Espetxea ere gure gizartearen zati bat da, eta presoek etxean egon behar dute".\nGaur-gaurkoz, 19 dira eritasun larriak dituzten euskal presoak, tartean, Ibon Fernandez Iradi lasarteoriatarra dago: esklerosi anizkoitza dauka. "Euskal presoei ezartzen zaien salbuespenezko espetxe politikak eragin zuzena du pertsona horien osasunean: ezegonkortasuna, antsietatea, arazo psikologikoak, harremanak garatzeko arazoak...sortzen dituzte", adierazi du Sarek. Egoera hori aldatzea eta arduraz jokatzea eskatuko du eragileak, bai kalean, bai instituzioetan. "Elkarbizitzarako, bakerako eta etxerako bidea elkarrekin egin behar dugu".\n"Espetxe politika aldatzen hasi den arren, oraindik ere egoera latzei aurre egin behar diete presoek, ahaztu gabe gehiengoak orain arte betetako zigorraren zatia lehen graduan edota isolamenduan igaro duela, baldintza ezin okerragoetan", deitoratu du eragileak. Norabide horretan, gaixo daudenek "salbuespena" jasaten jarraitzen dute, "gaixotasunari aurre egiteko aukerak murriztuz". Halaber, nabarmendu du "eragin zuzena" duela haiengan "gertukoen babesa, bizi baldintza duinak edota konfiantzazko medikuen jarraipena" ez izateak.\nSalbuespen politika ez ezik, Sarek ezbaian jarri ditu espetxeetako osasun baldintza "kaxkarrak". "Kartzelak berak, instituzio gisa, hala nola zentroak, medikuen jarrerak eta baliabide faltak osasunean eragin negatiboa izaten dute". Bestela esanda, "ez dute behar bezalako osasun zerbitzua emateko aukerarik eskaintzen".\nBidenabar, eragileak gogorarazi du osasuna "pertsona guztiei dagokien eskubidea" dela, baita preso daudenena ere. "Ezin dugu onartu segurtasun politiken aitzakipean presoen oinarrizko eskubideak zapaltzen duen politikarik; preso orok eskubidea du mediku edo psikologo baten laguntza jasotzeko"\nKartzela eta gaixotasuna, tabua tabuaren barruan\nOkendo Zinema Taldeak antolatutako euskal dokumentalen zikloaren barruan, Lander Garrok Sareren enkarguz egindako Tipularen sehaska kanta lanaren t...


Antxeta Bi - Bidasoko Hitza : Bidasoko Hitza\nAntxeta Bi. Hala izendatu dugu, Oarsoaldean, Buruntzaldean eta Donostialdean zabaldu dugun kaio txikia. Bidasotik abiatu, Bera zeharkatu eta gutxinaka-gutxikana, Kontxako badiaraino iritsi gara. Askok pentsa dezakete, zergatik? Nolatan? Baina Antxeta ez al da, Hondarribia, Irun eta Hendaiako irratia? Motzean bada ere, galderak erantzuten ahaleginduko naiz, baita 105.8 FM frekuentziaren inguruko nobedadeak azaltzen ere. Lopez jauna […]\nAntxeta Bi. Hala izendatu dugu, Oarsoaldean, Buruntzaldean eta Donostialdean zabaldu dugun kaio txikia. Bidasotik abiatu, Bera zeharkatu eta gutxinaka-gutxikana, Kontxako badiaraino iritsi gara. Askok pentsa dezakete, zergatik? Nolatan? Baina Antxeta ez al da, Hondarribia, Irun eta Hendaiako irratia? Motzean bada ere, galderak erantzuten ahaleginduko naiz, baita 105.8 FM frekuentziaren inguruko nobedadeak azaltzen ere.\nLopez jauna lehendakari zela, hainbat frekuentzia lehiaketara atera zituen Eusko Jaurlaritzak. Barne gogoeta sakon baten ostean, Arrosa sareko (Euskal Herriko irrati libreen sarea) hainbat irratik, lehiaketara aurkeztea erabaki genuen. Bai, lehia bat da. Txosten onena aurkezten duenak, saria eramaten du (beti ere prozesua behar den bezala egiten bada, interes politiko izpirik gabe, manipulaziorik gabe). Kasu honetan, frekuentzia legala lortzea da saria. Jakin behar baita, Euskal Herriko herri irrati asko eta asko, gehienak ez esatearren, egoera irregularrean aurkitzen direla. Herriaren hitza eta ahotsa entzun dadin egunero lan asko egiten ari dira, legearen babes eta sostegurik gabe. Zintzilik Irratia, Molotof eta Txapa irratiak…\nLehiaketara aurkezturiko herri irrati askok eta askok, irabazi egin genuen. Frekuentzia bana lortu genuen. Alta, atzera egin zuen Jaurlaritzak. Gureari eutsiz, epaiketara jo, helegiteak handik eta hemendik pasatu, eta azkenean irabazi dugu, eta hiru eskualde hauetan hasi gara lanean.\nIpar Euskal Herriko informazioa, ahalik eta modu zuzen eta egokienean eraman nahi dugu Lapurditik Gipuzkoako eremu zabalera. Hamabost urte ditu jada Antxeta Irratiak, eta irratien mundua are gehiago euskalduntzeko xedez aurkeztu ginen lehiaketara. Euskaldunok irrati euskaldunen artean aukeratzeko aukera ukan dezagun, Euskadi Irratitik harago. Izan, eskubidea baita. Horretan ere badugu zer ikasia gurean. Atzerriko irrati erdaldun komertzial edota publiko bat zabaltzen denean gurean, ez dugu deus esaten. Ez gara erasotuak sentitzen. Gure gisako hedabidea baldin bada, aldiz, lagun bezala hartu eta ongi etorria eman beharrean, mesfidati eta erasokor jokatzen dugu. Entzuleengan pentsatu beharko genuke halakoetan. Lehen esan bezala, herritar gisa, zer entzun aukeratzeko dugun eskubide horretan.\nHerri komunikabideak hedapen egoeran egotea ospatzeko da. Halakoetan, euskarak irabazten baitu. Adierazpen askatasunak irabazten baitu. Herritarrok informazioa jaso eta emateko dugun eskubideak irabazten baitu.\nAntxeta Bi. Kaio txikia. Egunen batean, hegoak zabaldu eta Antxeta handi batean bilakatuko delakoan (beti ere Buruntzaldea, Donostialdea eta Oarsoaldeko herritarren zerbitzura, irrati komunitario bezala), ekin diogu lanari. Egin aurrera, beraz, eta urte askotarako.


Uholdeek isurketa kimikoa eragiten dute Txekian eta industria-hondakin alemanak arriskuan jartzen dituzte | Consumer\nUholdeek isurketa kimikoa eragiten dute Txekian eta industria-hondakin alemanak arriskuan jartzen dituzte\nElba eta Moldava ibaien ur-goraldiek hondamendi ekologikoa eragin dezakete\nTxekiar Errepublikaren ondoren, Eslovakiako, Hungariako eta, batez ere, Alemaniako hiri eta herrien mehatxu biziak ordu kritikoak izan ziren atzo. Elba eta Danubio ibaien arroen alde banatan dauden eremu zabalak urez bete dira edo mehatxupean daude, itsasorantz doazen ur-emariak direla eta. Egoera kritikoa zen Sajonia estatuan eta Dresde hiriburuan (Dresde), ia Elba ibaiaren emariaren azpian.\nBaina arriskua ez da uraren mailagatik bakarrik, baizik eta bere bidean arrastatzen duelako. Pragako kanpoaldean, Moldavak, Elba ibaiaren adar batek, Spolana Neratovie-ren zentral kimikoa ia erabat urez bete zuen, eta biltegiratutako kloroaren isuria eragin zuen. Iparralderantz, dike baten zati batek ez zion eutsi Bitterfeld-en inguruan dagoen Elba ibaiaren emari bati, eta Alemaniako Errepublika Demokratiko ohiaren fabrika kimikoak zeuden lekura itzuli ziren urak, lurpean inolako kontrolik gabe hondakin toxikoak biltegiratzen zituztelarik. Bitterfeld-eko eta inguruko beste hiri batzuetako biztanleak ebakuatu egin dira, baina Alemaniako armadak ziurtatu du ura aire zabaleko harrobi batean bildu dela eta, oraingoz, egoera kontrolpean dagoela.\nDresde, Dessaus eta Grimma dira hiri historiko kaltetuenak eta gehien kezkatzen dutenak. Duela egun batzuk, Dresderen urak gainezka egin zuen eta dozenaka mila pertsona ebakuatu zituzten. Atzo, ur-indarrak, De Cine kaian, ur-lasterrak bere amarrak ebakitzen zituen bost itsas itsasontziren mehatxupean zeuden zubiak ikusten zituen. Ontzietako bat bonbardatu egin dute, bere nabigazioa geldiarazteko. Elbaren maila Dresd-en 8 metrotik gorakoa zen, normala baino lau aldiz handiagoa, eta ospitaleetako gaixo guztiak beste hiri batzuetara eraman zituzten.\nMagdeburgon, Saxonia-Anhalt estatu federaleko hiriburuan, atzo deklaratu zuten larrialdi-egoera, Elbainek hiriko bat izateko arriskua zuelako. Lutza Truemper alkateak esan zuen errieta igandean iritsiko dela, eta, beraz, 20 mila pertsonak beren etxeak utzi behar dituzte larunbatetik aurrera. Hiri honetako 230.000 biztanle inguru daude, eta hiru metro ur azpitik geratuko dira.\nKalte materialak -pertsonalak, oraingoz, 13 hilerazpikoak- ezin izan dira Alemanian ebaluatu, baina milaka milioi eurotara jaurtiko dira. Gerhard Schröder kantzilerrak, atzo, populazioaren elkartasunera eta estatu federatu guztien arteko lankidetzara jo zuen, une honetan behar dena “ahalegin nazional” bat dela esatean.\nBerlinek atzo ordaindu zuen ehun milioi laguneko lehen zatia, eta laguntza-programak beste horrenbeste milioi euro hartzen ditu kreditu bigunetan, eta 10 milioi euro kalte larriak jasan dituzten nekazariei berehala. Kantzilerrak aitortu zuen, kalteen ebaluazio sakona egin ondoren, milaka milioi beharko direla berreraikitzeko.\nEgoera kritikatzen hasi zen Eslovakian ere, eta Danubioren maila pixkanaka igo zen. Bratislavia hiriburuan, bere hirigune historikoaren eta mehatxueneko auzoen alarma eta ebakuatzeko agindua eman ziren atzo. Beldur berberarekin espero da Danubioren emaria handitzea Hungarian. Budapesten, hiriaren iparraldean dagoen uholdearen beldur da. Hiriko kostaldeko bideak itxita daude trafikorako.\nerriberak isurpen kimiko


Brian Stowell | Mundua | Berria\nHogei urte baino gehiago dira Irlandan egindako egonaldi luzeena egin nuela, hilabetez Ipar Irlandako sei konderrietan. Goizero Belfasteko Falls Roaden gora eta behera, Culturlann kafetegi-liburudenda topagune bihurtuta. Han erositako liburuxka txiki bat ekarri nuen etxera: A Short History of the Manx Language (Manxeraren historia laburra). Zenbateraino txunditu ninduen liburuxkak, euskaratu ere egin nuen, sekula argitaratu ez bazen ere. Handik urte batzuetara Brian Stowell liburuxkaren idazlearekin sare sozialen bidez egin nuen harremana, eta are pertsona itzelagoa begitandu zitzaidan. Tamalez sekula ez nuen aurrez aurreko solasaldi bat izan; joan den astean hil zen «manxeraren berpizkundearen erraldoia» deitu dutena.\nIrlandako itsasoaren erdian dago Maneko uhartea (Ellan Vannin manxeraz); ez da Erresuma Batuko zati —edo Europako Batasuneko, brexit-ik gabe ere—, Koroaren dependentzia baizik. Hau da, erreginak ordezkaria dauka, baina burujabetza osoz dihardu Manek; Tynwald izeneko parlamentua etenik gabe dabilen munduko legebiltzar zaharrena da. Maneko aitortza ofizial gorena, Tynwald Honour izenekoa, 2010ean jaso zuen Brian Stowellek.\nEhun orrialde baino gutxiagoan, Irlanda eta Eskoziakoaren ahaide zen hirugarren hizkuntza gaelikoaren sorrera, gorakada, gainbehera eta ia desagerpenerainoko bidea kontatzen zuen liburuxkak. Beste hainbatetan gertatu dena, bestalde: komunitate batek berea duen hizkuntza, kanpoko hizkuntza handiago batekin harremanak hastea, eta indar politikoek, militarrek, edo ekonomikoek gidatuta eta eskolak edo Elizak sustatuta, norbere hizkuntza iraganaren sinonimo bihurtzen da. Atzerakada dator, modernizaziorako galga baita, baita irain eta trufarako motibo ere.\nXIX. mendearen bigarren erdialdean gertatu zitzaion hori manxerari: 1874an, biztanleen %30ek zekiten; 1911n, ez ziren %5 ere.\nXX. mendean transmisioa etenda eta desagerpenaren aurrean, ordura arteko jarrera aldatu zen —hizkuntzaren azken hatsean gertatu ohi denez—: urtetako umiliazioen ostean, hizkuntza zaharra «altxor» edo «ondare» bihurtu zen, iragan erromantiko baten ispilu. Ikertzaileak azken hiztunak elkarrizketatzen hasi ziren, eta Irlandaren independentziak bultzada berri bat ekarri zuen: Eamon de Valera Irlandako lehen presidenteak sustatuta grabazioak egin zituzten. Hala ikasi zituen Brian Stowellek irlandera eta manxera. Eremu zientifikoan onargarri zena, baina, eszentrizitate hutsa zen sozialki planteatzea: hizkuntza berriz mintzatzea eta transmititzea. «Puristek ariketa akademiko moduan hartu zuten; Brianek, berriz, esaten zuen: 'Nik hizkuntza bizitzea nahi dut, periferiako hori guztia oso interesgarria da, baina nik interes handiagoa daukat egunero erabiliko dituen hitzak eta hiztegia ematen jendeari'», gogora zekarren egunotan Phil Gawnek.\nHala ikasi zuen talde txiki batek manxeraz, azken hiztun haiekin orduak eta orduak ematen, eta Brian Stowellek irlanderatik manxerara itzulitako ikas-materialekin. 1974an, Ned Maddrell, manxeraz etxean ikasi zuen azken hiztuna hil zenean, baziren hiztun berriak. Kornuaselleraren berpizkundean baino zorionekoagoak izan dira: Kornuallesen XVIII. mendean hil zenez azken hiztuna, eztabaidak izan dituzte hizkuntza-ereduari buruz; manxeraz, berriz, katea ez da sekula eten.\nStowellek kantu zaharrak bildu, berritu eta bere ahotsez kantatu eta grabatu zituen. Ipuinak idatzi, Alice lurralde miresgarrian itzuli, eta haurrentzako materialetatik eleberriak idaztera ere jo zuen. Duela hilabete, aspaldi eskatu zioten autobiografiaren azken bertsioa bidali zuen, manxeraz. Hedabideetan leku txiki bat lortu du, hogei urtez Brian Stowellek berak gidatu izan zuen Moghrey Jedoonee irratsaioak. Horixe, Kornuallesekiko bigarren aldea: burujabe izatea, eta ez Ingalaterrako konderri soil bat. Eta txikitasunak dena errazten du beti (Small is beautiful!).\nHasierako errezeloen ostean, seinale elebidun batzuk agertu ziren 80ko hamarkadan, eskoletan hautazko ikasgai bihurtu zen zenbait gurasok eskatuta, eta erabat manxeraz diharduen Bunscoill Ghaelgagh murgiltze eskola bat ere badago 2001etik (Bigarren Hezkuntzan badihardu dagoeneko). 2009an Unescok manxera «hildako hizkuntza» izendatu zuenean, Bunscoill Ghaelgaghetik hainbat gutun bidali zituzten umeek eurek ikasten eta mintzatzen zutena bizirik zegoela aldarrikatzeko, eta erakundeak atzera egin zuen.\nNazio txiki bat urez inguratuta, burujabetza politikoa, komunitate trinkoa, eta helburua argi daukan eta lanerako prest den pertsona-talde eraginkorra. Horiexek, manxeraren berpizkundearen giltzetako batzuk. Ned Maddrellekin itzali behar zuen sua goxo hauspotzen asmatu zuen Brian Stowellek, eta egun ba omen dira ia bi mila lagun manxera hiztunak edo ulertzen dutenak. Uharteko biztanleen %2 dira (konparaziora, Eskozian gaelikoz dakitenak baino gehiago). Eta XIX. mende amaieratik lehen aldiz seme-alabei manxera transmititzen dieten gurasoak daude, jatorrizko hiztunen belaunaldi berri bat.


333 - La competencia estratégica en el aprendizaje de L2: desarrollo de las habilidades de comprensión y expresión\nSortua: 7 September 2015\nGaitasun estrategikoa norbanakoaren gaitasun komunikatiboaren osagaietako bat da. Bere horretan ez da helburu didaktiko, baizik eta baliabide bat, errazten duena H2n lortu beharreko hizkuntza-gaitasunaren ikaskuntza. Ondorioz, irakasleen programazioan txertatzean, kontuan hartu behar da diseinatzen diren jarduerek nahikoa argi eskatu behar dituztela estrategia egokiak, zertarako-eta hizkuntza erabiltzeko jardueretan sortzen diren eragozpenak gainditzeko.\n253 - Europako Markoaren bidez HABEren mailetan sakontzeko modulua\nSortua: 20 May 2014\nHABEren mailetan sakontzea Europako Markoaren argitan; eta baita dokumentu hori xeheago ezagutzea ere.\nHABEk eta Hezkuntza sailak Ikaskuntza, irakaskuntza eta ebaluaziorako Europako Erreferentzia Markoa izenburupean 2005ean argitara eman zuten lana; eta moduluaren jardueretarako, berriz, HABEren mailak egiaztatzeko deialdietan erabilitako azterketak.\nBerariaz, euskararen ikas-irakaskuntzan lanean ari direnentzat sortua, bereziki euskaltegietako irakasleentzat. Baina euskararen irakaskuntzan aritzen direnentzat ez ezik, beste hizkuntzen irakaskuntzan ari direnentzat ere baliagarria izan daiteke: hizkuntza-irakasle, irakasleen prestatzaile, aztertzaile, azterketa-prestatzaile, ikas-materialen sortzaile, curriculumgile eta hizkuntz irakaskuntzako arduradunentzat.\nBateratze-saioa 4. maila 2015 Gipuzkoa\nSortua: 1 April 2015\nHABEren 4. mailako azterketetako aztertzaileak zuzenketa irizpideak adosteko jarduera eta talde-lanak.\nPartaide izendatutakoentzat soilik eskuragarri.\nBateratze-saioa 4. maila 2015 Bizkaia\nBateratze-saioa 3. maila 2015\nHABEren 3. mailako azterketetako aztertzaileak zuzenketa irizpideak adosteko jarduera eta talde-lanak.\nBateratze-saioa 2. maila 2015\nBateratze-saioa 2. maila 2015Bateratze-saioa 2. maila 2015Bateratze-saioa 2. maila 2015\nBateratze-saioa 1. maila 2015


Kontuen ikuskariak Kantabrian | Gualbi Ikuskariak\nProfesionalentzako ikuskaritza-zerbitzuak Santanderren eta Kantabria osoan\nGUALBI IKUSKARIAK KONTUEN IKUSKARITZA zerbitzua eskaintzen du SANTANDERren eta KANTABRIAko probintzia osoan.\nUrte hauetan bezero ugarik kontratatu gaituzte ikuskaritzarekin lotutako lanak gauzatzeko. Horrela bezeroei suertatu zaizkien premia ezberdinak aztertu ahal izan ditugu konponbide egoki bat emateko. Gure ezaugarri nagusia etengabe hobetzeko nahia dugula da. Hau da, egiten dugun lan bakoitzarekin hurrengoa indartzen dugu eta amaieran gure bezeroei entregatzen diegun lanari balio handiagoa emateko baliagarria zaigun guztia praktikan jartzen dugu. Era horretan, gure bezeroek berriro deitu eta kontratatzen gaituzte ikuskaritzako profesional-talde bat behar dutenean.\nKANTABRIAko bezeroek eskuragarri gaituzte DIRULAGUNTZAK IKUSKATZEko. Zerbitzu horren bidez, eskatzen dituzten dirulaguntzak justifikatzeko kontuak ikuskatzen ditugu.\nGUALBI IKUSKARIAK lantaldeko kideok gure ezagutzak behin eta berriro eguneratzen ditugu guri dagokigun araudian egunean egoteko. Gaur egun, gizarteak etengabe aldatzen ari dira, bai ekoizpenari bai zerbitzuei dagokienean, baina baita legediarekin eta finantzekin lotutako gaiei dagokienean ere. Hori dela eta, GUALBI IKUSKARIAK osatzen dugunok etengabeko prestakuntza jasotzen dugu, master, ikastaro eta sektoreko beste profesional batzuekin egiten ditugun topaketen bidez, gure bezeroen merkatuari konponbide hobeak eman ahal izateko xedearekin.\nEgun, enpresek berrikuntza informatikoa beharrezkoa dute. Beraz, bezero batzuk informatikan punta-puntakoak dira eta beste batzuk kudeaketarako eta administraziorako sistema tradizionalak mantentzen dituzte. GUALBI IKUSKARIAK bezeroek lan egiteko duten erara egokitzen da.


Arratia: Gure pekatu nagusia Nuestro gran pecado: Jose Antonio Pagola\nJesusek Jainkoa du begi aurrean. Ezinezkoa du hura guztien Aitatzat hartuz harengan sinestea, haren seme-alabak goseak hiltzen utziz. Horregatik, taldean bildu dituzten jatekoak hartu eta «begiak zerurantz jaso ditu eta eskerrak eman». Lurra bera eta janari guztia Jainkoagandik hartua dugu. Aitaren erregalua da guztia, baina haren seme-alaba guztientzat da. Bizitzeko behar dutenaz gainerakoak gabetuz bizi bagara, esandako horretaz ahaztu garelako da. Horixe da gure bekatu nagusia, behin ere aitortuko ez dugun arren.


Yolanda Díaz gogor kritikatu dute patronalek - Ekonomiaren KZ\nYolanda Díaz gogor kritikatu dute patronalek\n2022-03-30 2022-03-30 Andoni Beitia\nAntonio Garamendi CEOE patronaleko presidenteak eta Yolanda Díaz Espainiako Gobernuko bigarren presidenteorde eta Lan ministroak negoziaziorako zuten idilioa mindu egin da azken egunotan. Gobernuak atzo onartutako neurriaren kontura izan da: energiaren gorakadak eragindako kaleratze objektiboak debekatzea edozein laguntza mota jasotzen duten enpresa guztiei. Debeku hori atzo Ministroen Kontseiluaren oniritzia jaso zuen Gerrari Erantzuteko Plan Nazionalean sartu da, eta atzo onartutako gainerako neurriek bezala, ekainaren 30era arte iraungo du.\nHala ere, egungo energia-prezioen krisiak eragindako kaleratzeak aldi baterako debekatzeak, hiru hilabetez bakarrik, ez ditu enpresaburuak baretu; izan ere, atzo hainbat eremutatik hitz egin zuten neurri horren aurka egiteko, eta, bide batez, haren egile den Lan ministroaren aurka.\nHala, Garamendi izan zen atzo Diazen aurkako kritika pertsonalenak egin zituena, komunikabideen bitartez mezu bat bota baitzion: «Ministroari oso ondo iruditzen bazaio kaleratzerik ez izatea, berak enpresa bat muntatzea eta kaleratzea».\nZamoran emandako prentsaurreko batean, eta kaleratzeen eta alokairuaren prezioen kontrolaren muga berri hori kritikatu ondoren (hori ere atzo onartu zen txoke-plan honetan), Garamendik azaldu zuen enpresariek ez dituztela onartzen beren ustez ekonomiak ekintza-askatasunean eta enpresa-askatasunean esku hartzea dakarten neurriak. Enpresa-liderra harrituta geratu zen Diazen ekimenarekin, uste baitzuen ez zela egokia merkatu-ekonomia baterako, mundu librean. Hori dela eta, azkenean, interbentzionistatzat jo zuen neurria, eta erabat baztertu zuen.\nDiaz ministroak berehala erantzun zien Garamendik egindako kritikei, Ministroen Kontseiluaren osteko prentsaurrekoan. Bertan, enpresa-buruari gogorarazi zion pandemian osasun-krisia eragin zuten kaleratze objektiboen antzeko debekua hitzartu zuela. Diazek esan zuenez, CEOEren izenean itundu du jada pandemiaren krisian mekanismo hori, eta, ondoren, aurreikusi zuen Garamendik enpatia sozial nahikoa zuela ulertzeko ezin dela diru publikorik jaso espainiarrek ordaindutako kotizazio eta soldata moduan, eta, gainera, kaleratzea.\nEnpresen ezinegona neurri horren negoziaziorik ezean ere datza, eta sindikatuek ere bat egiten dute horrekin, kontsultatuak izan ez izana ere kritikatu baitzuten atzo. Izan ere, Gobernuak debeku hori onartuko zuela jakin ondoren, Garamendik ez zuen ATA autonomoen elkartearen batzarra itxi, astelehenean, eta bertan izan zen Gobernuko lehen presidenteorde eta Ekonomia Gaietarako ministroa ere. Enpresa-sektoreren batek ez egotea Calviñoren aurkako protesta gisa interpretatu zuen. Calviño, bestalde, kaleratzearen muga berreskuratzearen aurka zegoen, eta krisi berri horren ondorioz laguntza publikoak jasotzen dituzten enpresetara mugatzea lortu zuen.\nGaramendi ez zen izan neurri horri uko egin zion bakarra. Gerado Cuerva Cepymeko presidenteak ziurtatu zuen neurriak oso interbentzionistak direla. Enplegua ez da mantentzen errege-dekretu bidez. Eta gaineratu zuen egungo krisia orekatzeko laguntzak emateak, askatasunak mugatzearen eta enpresaren malgutasuna mugatzearen truke, ez duela zentzurik.\nKataluniako Foment del Treball patronalak ere bere kritikak egin zituen, muga berri horrek enpresa-askatasunaren eta haren bideragarritasuna bermatzeko eta egungo eta etorkizuneko lanpostuak babesteko erabakiak hartzeko gaitasunaren aurka egiten duela iritzita.\nBestalde, UNO logistika eta garraio patronalak kaleratze objektiboen zati bat aldi baterako debekatzea neurri antisozialtzat jo zuen, ETE asko porrotera bultzatuko dituelako.\nAtzo onartutako Errege Dekretua gaur argitaratzen denean, neurri guztien letra txikia zein den jakin gabe, Gobernuak atzo aurreratu zituen xehetasun batzuk. Hala, kaleratzearen kasuan, neurriaren deskripzio hau eman zuten: Errege lege-dekretu honetan aurreikusitako zuzeneko laguntzen enpresa onuradunek energia-kostuak handitzea ezin izango da kaleratzearen arrazoi objektiboa izan 2022ko ekainaren 30era arte. Betebehar hori ez betetzeak jasotako laguntza itzultzea ekarriko du.\nEz da beharrezkoa kaleratzea, Díezen esanetan\nEra berean, ezin izango dituzte arrazoi horiek erabili kaleratzeak egiteko lanaldia murrizteko edo Langileen Estatutuaren 47. artikuluan araututako kontratuak eteteko neurriak hartzen dituzten enpresek, Ukrainaren inbasioarekin zerikusia duten arrazoiengatik, eta laguntza publikoa jasotzen badute, Ministroen Kontseiluan onartutako testuan jasotakoaren arabera.\nBestalde, Lan ministroak atzo aprobetxatu zuen enpresaburuei behin eta berriz mezu argia eta zuzena helarazteko, eta honako hau eskatu zien: “Ez da beharrezkoa kaleratzea, baliabide publikoak eskura dituzue hori eragozteko; batez ere, ez dituzue kaleratzen lan-merkatuko ahulenak direnak, gazteak”. Aldi baterako lan-erregulazioen mekanismoa kontuan hartuta, ez da beharrezkoa kaleratzea, berretsi zuen.\nEnpresa-klasea gogoratu zuen, masiboki ERTEetara jo baitzuten pandemiaren unerik txarrenetan agur esan beharrean. Egin dugu eta berriro egiteko eskatzen dizuet. Eta enplegu-emaileei eskatu zien bere bokazioa kaleratzea bada, ez du zentzurik aldi baterako lan-erregulaziora jotzeak.\nBestalde, Diazek iragarri zuen 2.700 milioiko lurralde-banaketa baimenduko zela politika aktiboetan, batez ere emakumeen eta gazteen enplegagarritasunerako, eta apirilaren 6an gauzatuko direla autonomia-erkidegoekin. Era berean, bidaia-agentzietarako aldi baterako lan-erregulazio sektoriala aktibatu zela jakinarazi zuen. Gizarte Segurantzak ere bere ekarpena egin zion talka-planari, kuotak interes murriztuan atzeratzeko aukerarekin, % 0,5ekoa, hiriko eta errepideko garraioko enpresentzat eta Itsasoko Erregimeneko eta nekazaritza-sistema bereziko enpresentzat ohikoa dena baino zazpi aldiz txikiagoa.\n← Autoeskolek laguntza zuzenak eskatu dituzte\nNafarroak 5,8 milioi jasoko ditu berrikuntza proiektuetarako →\nIbexa, petrolioagatik eta interes-tasengatik geldirik\n2021-11-18 Andoni Beitia\nCaixabanken arabera, energiak puntu erdi kenduko dio BPGari


Zinemaldia • ZUZEU\n[Kritika] Dantza - Zuzendaria: Telmo Esnal Urtea: 2018 Herrialdea: Euskal Herria Dantza erritmoari jarraitzen dion ondorio logikoa da, edo agian dantzaren ondorio logikoa erritmoa izan ...\n[Zine kritika] Mudar la piel\nMudar la piel - Zuzendaria: Ana Schulz, Cristóbal Fernández Urtea: 2018 Herrialdea: Euskal Herria Juan, Fraukeren senarra da, Anaren aita, euskal gatazka politikoaren inguruko bitarteka...\nZinemaldiko Culinary Zinemaren menua\nZinemaldiko Culinary Zinemaren menua – Euskal Herria, Argentina, Kanada, Hego Korea, Espainia, Frantzia, Japonia eta Singapurreko ekoizpenak, Culinary Zinema sailaren zortzigarren edizioko...\nZinemaldian euskaraz mintzoko diren filmak - «Zinemaldiko euskal ekoizpena, inoizko oparoen» izeneko sarrera aurkeztu genuen orain gutxi, bihar hasiko den jaialdiko Zinemira saila aurkezterakoa...\nZinemaldiko euskal ekoizpena, inoizko oparoen\nZinemaldiko euskal ekoizpena, inoizko oparoen - Irailaren 21etik 29ra izango den Donostiako 66. Zinemaldiak inoiz bainio euskal ekoizpen gehiago pantailaratuko ditu; hogei film guztira, gehienak ga...\nZinemaldiak Zinemira saila aurkeztuko du ostiralean\nZinemaldiak Zinemira saila aurkeztuko du ostiralean - Donostia Zinemaldiak 66. edizioko euskal zinema aurkeztuko du Tabakaleran hilaren 31ean, Ostirala. Bertan iragarriko dituzte Zinemira sailean ar...\n9 pelikula lehian ZinemaldiaCat-en!\n9 pelikula lehian ZinemaldiaCat-en! - ZinemaldiaCat, Kataluniako Euskal Zinema jaialdiak 13 urte beteko ditu Katalunian estreinaldiak eta saritutako lanak eskainiz. Bruna Cusí, Blai Morell, Barba...\n21 dokumental lehiatuko dira Punto de Vista jaialdiko Sail Ofizialean\n21 dokumental lehiatuko dira Punto de Vista jaialdiko Sail Ofizialean - Ander Makazagak Iruñeko ikus-entzunezkoen jaialdiaz idatzi du Zinea.eus atarian. Zinema Dokumentalaren Nazioa...\nDock of the Bay, musika pantaila handira\nDock of the Bay, musika pantaila handira Musika eta zinemaren arteko uztarketa dakar Dock of the Bay jaialdiak beste behin Donostiara, etzi hasita. Urtarrilaren 6tik 13ra bitarte, "zinema zale...\nHazten jarraitzen dute Gorka Bereziartua Donostiako 65. Zinemaldia jarraitzen ari da Argia aldizkarirako. Atzo, "Handia" filma ikusi zuen, Atal Ofizialean lehian den euskal film bakarra. Iku...\nEuskara Zinemaldiko filmetan\nEuskara Zinemaldiko filmetan - Donostiak Zinemaldiaren 65. edizioa jasoko du gaur hasi eta irailaren 30a bitarte. Proiektatuko dituen filmetan, iaz baino dezente gutxiago entzungo da euskara -K...\nHandia (teaserra) - "Handia" filma urriaren 20an helduko da zinema aretoetara, aurretik Donostiako Zinemaldian ikusi ahal izango bada ere, irailaren 22tik 30era. Zinemaldiak Atal Ofizialerako haut...\n[Colossal] Vigalondo ez da Tarantino\n[Colossal] Nacho Vigalondo ez da Tarantino Nacho Vigalondo pixkat Tarantino da zentzu batean. Berari soilik onartu dakizkiokegu zenbait lizentzia. Berak eginda soilik irentsi ditzakegu gidoiaren ha...\n“Irrintziaren oihartzunak” (Zinemira), Iratxe Fresnedak Mirentxu Loiarte topatu zuenekoa\n"Irrintziaren oihartzunak" (Zinemira), Iratxe Fresnedak Mirentxu Loiarte topatu zuenekoa Donostiako Zinemaldian, eta Zinemira sailaren barruan lehiaz kanpo, Iratxe Fresnedak, EHUko ikus-entzunezko et...\nEuskara Zinemaldiko pantailetan Donostiako Zinemaldia ate joka dugu. Gaur, aurkezpen nagusia egingo dute, eta joan den astean, zinemaldiak proiektatuko dituen "euskal" filmak aurkeztu zituzten. Eusk...\nEuskal zinemari buruzko liburu gehiago daude pelikula baino\nEuskal zinemari buruzko liburu gehiago daude pelikula baino . Donostiako Zinemaldian, Koldo Almandozen "Sîpo Phantasma" Zabaltegi sailean ikusgai izango dela-eta, joan den martxoan Zinea.eus ataria...\nBadiako kaian eserita Dock of the Bay aitzakia hartuta, pantailaratuko diren hamaika kantu Berandu gabiltza, geu ere, asteburu honetan bertan filmak proiektatzen hastekoa zen Dock of the Bay bai...\nHazparneko Zinegin gaurtik aitzina\nGaur hasi eta azaroaren 22ra bitarte euskarazko zinemak leiho bat irekiko du Hazparneko Zinegin; hamasei film proiektatuko ditu zinemaldiak. Eihartzea Kultur Etxeak, Ttattola gaztetxeak eta Harit...\nZinemako euskarak (“Loreak” I)\nAltaïr aldizkariaren arabera, iazko sorpresa izan zen "Loreak" filma, ez bakarrik sariei eta kritikari dagokionean, baita publikoa kontutan hartuta ere, 50.000 lagunek ikusi baitzuten, ez da gutxi. G...\nZinemaldiko Klausura Filma: London Road\nLondon Road - London Road Orain dela egun pare bat jaso genituen berriak kontutan hartuta (LOREAK filma Oscar sarietan estatu espainiarra ordezkatzeko hautatua izan dela, alegia), eta Moriartita...\nEneko Olasagasti zuzendariak, aurten zinemarentzako laguntzak banatzeko batzordeko kide izan dela-eta, bere esperientzia kontatu eta, Donostiako Zinemaldiaren atarian gaudela profitatuta, gurean iku...


Otamotzartea Archives - Otamotz\nGoierri garaiko arte eta eskulangintzaren azoka, igandean\nIgandean Goierri garaiko arte eta eskulangintzaren 6. azoka egingo dute Zumarragako plazan. 10:00etan irekiko dute eta 15:00etan itxi. Haurrentzako tailerrak egongo dira eta artisau-lanez osatutako saski bat zozkatuko dute erosketak egiten dituztenen artean. Helburua eskulangileen produktuak ezagutzera ematea eta kontsumo lokala sustatzea dira.\nSiriar Karabana Kulturalaren baitan haurrak protagonista arratsaldean\nOstegunaz geroztik Siriar Karabana Kulturala Goierri garaian dago bisitan. Gaur arratsaldean, haurrentzako ekintzak ari dira burutzen Areizaga-Kalebarren plazan. Ondoren, artista siriarren eta euskaldunen erakustaldiez gozatzeko aukera izango da leku berean. Gauean, afaria egingo dute siriarrekin Casino elkartean. Horretaz gain, siriar arte erakusketa ikusgai jarri dute goizetik Areizaga-Kalebarrenen, eta 11:30ean ‘Astral’\nArtista siriarrak Urretxu eta Zumarragara heldu dira\nSiriar Karabana Kulturala Goierri Garaian da. Siriarrak atzo heldu ziren eta gaur goizean Urretxu eta Zumarragako ikastetxeetako ikasleekin egon dira. Gainera, beraien arte lanak Zumarragako plazan ikusgai jarri dituzte. Arratsaldean, 19:00etan, kontzertu bat emango dute gaztetxean. Horra hor egitaraua: Gaur · 22:15. Butak 21 zinekluba:?‘Lobo’. Ondoren, siriar film laburren emanaldia.\nJose Luis Lasa eskultore zarauztarrak erakusketa ireki du Zumarragan\nJose Luis Lasa eskultore zarauztarrak Obalo jatorria erakusketa ireki du Antioko interpretazio zentroan. Bertan, hamasei lan ikus daitezke. Gehienak arrautza formakoak dira: egurrezkoak eta barrutik hustuak. Lan hauek apirilaren 25era arte egongo dira Zumarragan. Antioko interpretazio zentroa asteartetik igandera irekitzen zute: asteartetik ostiralera 10:30etik 14:30era eta larunbat eta igandetan 12:00etatik


Canva, diseinatzaile ez direnentzako diseinu-erreminta - Fundación Gaztenpresa\nIrudi batek mila hitzek baino gehiago balio duela esan ohi da eta horixe erraztuko digu Canvak, hain zuzen ere: gure negoziorako eduki grafikoa modu sinple eta intuitiboan sortzea, diseinu-ezagutzarik zertan izan gabe. Izan ere, on-line erreminta honek plantillen eta baliabide grafikoen kopuru handia (irudiak, argazkiak, tipografiak, eta abar) jartzen du gure esku, haiekin gure negozioaren/markaren egunerokoan behar ditugun edozein motatako kartel, flyer, txartel, sare sozialetarako irudi, eta abar, egin ahal izateko.\nDiseinu grafikoaren profesional baten zerbitzuak erabat baztertu ditzakegula esan nahi du horrek? Ez horixe. Argi dago zenbait lan konplexuk arlo horretako espezialista baten sormena eta egiten jakitea eskatzen dutela, hala nola irudi korporatibo bat 0tik sortzea, webgune bat egitea edo gure negozioko idazkunaren diseinua.\nDena den, badakigu ETE, mikroETE eta pertsona ekintzaile gehienentzat ekonomikoki bideraezina eta ez oso operatiboa dela diseinatzaile batengana jotzea beren sare sozialetarako collage bat behar duten, ekitaldi bat iragartzeko kartel bat edo beren webgunerako banner bat behar duten bakoitzean. Kasu horietan bihurtzen da Canva aliatu handi negozio txikientzat.\nZergatik da horren erreminta interesgarria mikroETEentzat eta pertsona autonomoentzat?\nDoako bertsioa dauka. Beste funtzionaltasun batzuen artean, edozein tamainatako diseinuen sorkuntza mugagabea eskaintzen du doako planak, eta horrekin batera, doako milaka plantilla, argazki eta elementu grafikoetarako sarbidea, irudi propioak editatzeko igotzeko aukera, PNG, JPG, PDF, GIF bizidun edo MP4 formatuan sortutako diseinuen esportazioa, eta hodeian 5 GBko doako biltegiratzea.\nBaina, bertsio hori motz geratzen bazaigu, hilean 11,99 euro edo urtean 109,99 euro ordainduta, “Pro” bihurtuko ahalko gara, eta horri esker gure markako kita (logoak, koloreak eta tipografiak) igo eta biltegiratu ahalko ditugu Canvan, eta horrez gain, gure diseinuak nahi ahala modu sinplean birdimentsionatu, gure sorkuntzak plantilla gisa bihurtu eta biltegiratu, argazki baten hondoa klik bakar batekin ezabatu, eta abar.\nOn-line erreminta bat da. Hau da, ez dugu zertan programarik instalatu gure ordenagailuan erabili ahal izateko. Gainera, app bat dauka, eta haren bidez erosotasunez sortu ditzakegu gure deseinuak gure telefono adimendunetik edo tabletatik.\nOso erabilera sinplea eta intuitiboa du. Drag and drop deitutako sistemarekin funtzionatzen du, zeinak arrastatu eta askatu esan nahi duen hitzez hitz. Horrela, Canvan, lan-panelak bi zati ditu funtsean: ezkerrekoa, pantailaren gutxi gorabehera 1/3 hartzen duena, eta bertan daude aukeren menua eta gure konposizioetan erabili ditzakegun baliabide grafikoak, eta eskuineko zatia, handiagoa (2/3), non gure diseinua ikusten eta sortzen joango garen ezkerreko elementuak hautatuz, eta gure mihisera arrastatuz eta bertan askatuz.\nEz da aldez aurreko diseinu-ezagutzarik behar. Gure prestakuntzari eta esperientziari esker diseinu-nozioak baditugu, bikain, baina hori ez bada gure kasua, Canvak oso erraz jartzen digu edozein diseinu egitea. Eskaintzen digun plantilla ugarien arteko bat baino ez dugu aukeratu behar, eta testuak edo argazkiak gure negozio edo jarduerari dagozkionekin ordezkatu.\n“Ikasi diseinuak Canvarekin egiten”\nOraindik ez bazaude ziur Canva zure negoziorako baliabide erabilgarria ote den, maiatzaren 23an 15:30etik 17:00etara “GAZTENPRESAREN Astelehen Digitalak” zikloaren barruan antolatuko dugun web-mintegian parte hartzera gonbidatzen zaitugu.\nZoom plataformaren bidez egindako tailer honetan, marketin digitaleko No te pierdas en las redes aholkularitza-enpresak erreminta horren ezaugarriak eta funtzionaltasunak azalduko dizkigu, eta nola erabili gure negozioaren presentzia bisuala hobetzeko, on-line alorrean zein off-line alorrean.\nLan-jarraibideak ere erakutsiko dizkigute gure diseinuak ordenatuta edukitzeko eta gure lan-denbora optimizatzeko.


Estatuak sailkatzeko beste irizpide bat politika-erregimena edo boterea lortzeko modua da.\nEstatuaren boterea eta gobernuaren erabakiak legeak, konstituzioak oro har, mugatzen ditu. Demokraziak zuzenbide-estatuak dira, eta hiritarrek onetsitako legeetan oinarrituz jarduten dute.\nSubiranotasuna herriaren esku dago. Estatuarekin zerikusia duten erabakiak hiritarrek berresten dituzte, zuzenean (erreferenduma eginez) nahiz zeharka edo ordezkaritza bidez (ordezkari politikoak aukeratzeko botoak emanez). Sufragio unibertsala aitortzen da, eta hauteskundeetan boto sekretua ematen da.\nDemokrazian, ideologia- eta politika-aniztasuna onartzen da. Pentsaera guztiak askatasunez adieraz daitezke, eta hiritarrek elkartzeko eta era guztietako alderdi politikoak sortzeko eskubidea dute, betiere indarreko legeria betez gero. Alderdi politiko eta sindikatu bakoitzak ideologia jakin bat izaten du. Biztanle multzo baten pentsaera islatzen dutenez, gobernura iristen edo oposizioko kide izaten saiatzen dira. Batzuetan, hainbat alderdik bat eginik gobernatzen dute, alderdi anitzeko gobernua osatuz.\nEstatu demokratikoetan, botereak bereizita egoten dira: botere legegilea legebiltzarraren eskumena izaten, betearazlea gobernuarena eta judiziala justizia-auzitegiena.\nZertan dira desberdinak erreferendumak eta hauteskundeak?\nHerriari estatuarekin zerikusia duten erabakiak hartzeko eskubidea aitortzea ez da izan lorpen erraza estatu demokratikoetan, kontzientziazio- eta salaketa-lan luzearen emaitza baizik. Herrialde batzuetan lortzeke dago oraindik, boterea lagun edo talde pribilegiatu bakar baten esku baitago.\nMonarkia absolutuan, erregeak, legeak ezartzeaz gain, gobernatu ere egiten du, erabateko boterea duelako. Kargua oinordetzan hartzen da, belaunaldiz belaunaldi (gurasoengandik seme-alabengana). Erregea jainkotzat hartzen dute, eta sakratua izaten da, beraz. Saudi Arabian eta Asiako hainbat gobernutan monarkia absolutua da nagusi.\nDiktadura absolutuan, lagun bakar batek agintzen du, alderdi politiko nahiz etnia nagusiaren laguntzaz edo armada (indarkeria) erabiliz botere-kargu gorena bereganatzeko. Hiritarrei ez zaie aitortzen inolako eskubiderik, eta gobernuari ez zaio ezartzen inolako kontrolik. Oro har, botereko alderdiarekin bat ez datozen jarduera politikoak mugatu egiten dira, eta ez da egiten hauteskunde librerik. Erregimeneko agintari gorenak hiru botereak bereganatzen ditu: legegilea, betearazlea eta judiziala. Latinoamerikako, Afrikako eta Asiako hainbat estatutan gobernu absolutuak dituzte.\nMunduko gobernu motak\nSistema politikoen antolamendua gorabehera, alderdi politikoez edo gobernu-erakundeez bestelako elkarte independenteak sortzeko premia izan ohi dute gizabanakoek, helburu jakin batzuen alde aritzeko. GKE-en iturburuak anitzak izaten dira: hiritar taldeak, sozietateak, enpresak eta era guztietako ekimen pribatuak.\nHorrelako erakunde batzuek milaka kide dituzte, eta kide guztiek partaidetza aktiboa dute, diru-ekarpenak edo borondatezko lanak eginez.\nGKE batzuek oso eremu zabaletan jarduten dute edo zeregin ugari gauzatzen dituzte, eta, dedikazio handia eskaini behar izaten denez, langileak edo kolaboratzaileak hartzen dituzte. GKE-en erakundeen zereginak eta eragina areagotu egin dira arian-arian, eta, gaur egun, zenbaitek tokian tokiko estatuko nahiz nazioarteko gobernuak edo enpresa garrantzitsuak presionatzeko erabiltzen dute beren gizarte-oihartzuna.\nBesteak beste, premia gorrian daudenei laguntzeko edo egoera oso larrien (hala nola, goseteen, natura-hondamendien edo gerren) ondorioak murrizten saiatzeko sortzen dituzte hiritarrek horrelako erakundeak. Gehienetan, zuzeneko ekintza humanitarioak egiten dituzte: elikagaiak, sendagaiak eta premiazko produktuak banatu.\nNazioarteko Gurutze Gorria, Manos Unidas, Intermón-Oxfam eta Mugarik Gabeko Medikuak aritzen dira horretan.\nNuklearren kontrako manifestazioa\nNoah Sealth buruzagi indiarrak Ameriketako Estatu Batuetako lehendakariari 1854an idatzitako eskutitza\n“Orokorrean pentsatu eta tokian jardun”\nNaturan gero eta arazo gehiago daude giza jardueren ondorioz, eta sarritan kalte konponezinak eragiten dira. Zenbait erakundek natura-ondarearen suntsipen konponezina salatzen dute munduko hainbat udal-eremutan. Ildo horretan, natura babesteko eratutako hainbat talde txikik bat egin eta nazioarteko erakundeak eratu dituzte, elkarrekin harremanetan egoteko eta informazioa trukatzeko. Aipa ditzagun bi adibide: Greenpeace eta WWF.\nGarapenaren aldeko elkarteak\nNazioarteko Amnistia, Human Rights Watch\nPremiazko eta beharrezko arreta emateaz gain, GKE-ek garapen pertsonal eta kolektiboaren alorra ere jorratzen dute, marjinazio- edo bazterketa-arriskuan dauden komunitateak babestuz. Komunitate horien giza eskubideak ez dira errespetatzen, eta, ondorioz, lekuz aldatzera behartzen edo desagerrarazi egiten dituzte.\nHuman Wacth eta Nazioarteko Amnistia erakundeek giza eskubideen kontrako ekintza deitoragarriak salatzen dituzte herrialde askotan. Gobernu batzuek ez dituzte ongi hartzen horrelako erakundeak, beren jokaerak edo akatsak mundu osoan ezagutzera ematen dituztelako.